Το ελληνικό λαθρεμπόριο όπλων στον Ισπανικό εμφύλιο πόλεμο « ΑΒΕΡΩΦ\n« ΑΓΙΟΥ ΠΑΪΣΙΟΥ ΑΓΙΟΡΕΙΤΟΥ: ΛΟΓΟΙ ΠΕΡΙ ΠΡΟΣΕΥΧΗΣ – Η ΕΠΑΦΗ ΜΕ ΤΟΝ ΟΥΡΑΝΙΟ ΣΤΑΘΜΟ\nΓαλλική ελίτ: Ή θα φύγει η Γερμανία από το ευρώ ή την περιμένει το οικονομικό χάος »\nPosted by Πετροβούβαλος στο 7 Αυγούστου, 2015\nΗ υποκρισία και ο κυνισμός της Επιτροπής Μη Επεμβάσεως, σε συνδυασμό με το γεγονός ότι η βοήθεια της ΕΣΣΔ προς τους Δημοκρατικούς υπολειπόταν κατά πολύ της βοήθειας του Άξονα προς τους Εθνικιστές, ανάγκασε τη ΝΙΔΚ να προσφύγει σε ιδιώτες εμπόρους όπλων.\nΗ Ελληνική Εταιρεία Πυριτιδοποιείου-Καλυκοποιείου (ΕΕΠΚ) του Πρόδρομου Αθανασιάδη-Μποδοσάκη έλαβε την πρώτη παραγγελία για πέντε εκατομμύρια φυσίγγια από τους Δημοκρατικούς στα μέσα Σεπτεμβρίου 1936.\nΛίγες ημέρες αργότερα,η κυβέρνηση του Ιωάννη Μεταξά εξέδωσε βασιλικό διάταγμα που απαγόρευε την εξαγωγή όπλων και πολεμοφοδίων στην Ισπανία, συμμορφούμενη κατ’ αυτό τον τρόπο προς τις υποχρεώσεις της ως μέλους της Επιτροπής Μη Επεμβάσεως.\nΕν τούτοις, κατά τον Μποδοσάκη, ο δικτάτορας κατάλαβε αμέσως ότι η συναλλαγματική ωφέλεια από την εκτέλεση παραγγελιών αυτού του είδους θα ήταν για την Ελλάδα πολύ μεγάλη. Η πληρωμή θα γινόταν αμέσως και σε υγιές νόμισμα.\nΓι’ αυτό όχι μόνο δεν έφερε αντίρρηση,αλλά προσφέρθηκε να κάνει και κάθε απαραίτητη διευκόλυνση.\nΚαθώς η Ισπανία βυθιζόταν σε μακροχρόνιο εμφύλιο πόλεμο, οι ανάγκες των Δημοκρατικών για πολεμοφόδια αυξήθηκαν τόσο ώστε ενώ η ΕΕΠΚ ετοίμαζε ακόμη την πρώτη παραγγελία, έφτασε και δεύτερη για είκοσι εκατομμύρια φυσίγγια.\nΓια την εκτέλεση των δύο αυτών παραγγελιών η Εταιρεία έφτασε στο ανώτατο όριο απόδοσής της, αυξάνοντας το τεχνικό προσωπικό της ώστε να επιτευχθεί παραγωγή 400.000 φυσιγγίων ημερησίως.\nΤο 1937, όταν ήλθαν περισσότερες παραγγελίες, ο Μποδοσάκης αγόρασε καινούργια μηχανήματα από τη Γερμανία και προσέλαβε χιλιάδες εργάτες, αυξάνοντας την ημερήσια παραγωγή σε ένα εκατομμύριο φυσίγγια και, λίγο αργότερα, σε δύο εκατομμύρια.\nΓια να προλαβαίνει, αγόραζε και έτοιμους κάλυκες, τους έφερνε στις εγκαταστάσεις της ΕΕΠΚ στην Αθήνα, τους γέμιζε με πυρίτιδα και αμέσως τους έστελνε στην Ισπανία.\nΣε αυτό χρειάστηκε άμεση κρατική βοήθεια. Την εξασφάλισε κι αυτή χωρίς καθυστέρηση. Έχοντας την επίσημη διαβεβαίωση της κυβέρνησης ότι τα αγοραζόμενα υλικά ήσαν απαραίτητα για τις ανάγκες του Ελληνικού Στρατού, πέτυχε να κλείσει αμέσως συμφωνίες με γερμανικά, αυστριακά και με σουηδικά εργοστάσια για την αγορά καλύκων, βολίδων και πυρίτιδας σε πολύ μεγάλες ποσότητες.\nΙκανοποιημένη από τις υπηρεσίες του Μποδοσάκη, η ΝΙΔΚ του ζήτησε να την εφοδιάζει με πρώτες ύλες ούτως ώστε να παράγει η ίδια πολεμοφόδια στα δικά της εργοστάσια.\nΟ Μποδοσάκης αρνήθηκε φοβούμενος ότι στην περίπτωση αυτή οι Δημοκρατικοί ίσως ακύρωναν τις παραγγελίες για έτοιμα φυσίγγια. Αλλά για να μην τους δυσαρεστήσει,προσφέρθηκε να ενεργήσει ως πληρεξούσιος τους για την αγορά τυφεκίων και πυροβόλων από άλλες χώρες, παραγγέλνοντάς τα δήθεν για τις ανάγκες του Ελληνικού Στρατού.\nΕπιπλέον, πρότεινε στην ελληνική κυβέρνηση να πουλήσει στους Ισπανούς απαρχαιωμένο και άχρηστο πολεμικό υλικό από τις αποθήκες του Ελληνικού Στρατού και να χρησιμοποιήσει το κέρδος για την αντικατάστασή του με σύγχρονα εφόδια.\nΌλα τα συμβόλαια του Μποδοσάκη με τους Δημοκρατικούς ήταν τύπου «φόμπ», δηλαδή χωρίς ευθύνη του προμηθευτή για τη φόρτωση ή την παράδοση του φορτίου σε συγκεκριμένο λιμάνι.\nΟι πελάτες του, από την άλλη πλευρά, πλήρωναν σε χρυσό ή σε συνάλλαγμα εκ των προτέρων και χωρίς την δυνατότητα να πάρουν τα χρήματά τους πίσω σε καμιά περίπτωση.\nΜολονότι όμως, ο Μποδοσάκης δεν ήταν υπεύθυνος για τη φόρτωση και μεταφορά των παραγγελιών στους Δημοκρατικούς, φρόντιζε προσωπικά για την ασφαλή άφιξη στον προορισμό τους διότι φοβόταν ότι ακόμη και αν χανόταν ένα μόνο φορτίο, οι Ισπανοί θα έχαναν την εμπιστοσύνη τους και θα διέκοπταν τις παραγγελίες στην ΕΕΠΚ.\nΟ φόβος αυτός οδήγησε τον ευρηματικό επιχειρηματία να ρυθμίζει ο ίδιος τους τρόπους αποστολής των παραγγελιών.\nΤα φορτία υλικού πολέμου που παρήγαγε ή αγόραζε για τους Δημοκρατικούς φορτώνονταν στον Πειραιά, ενώ και οι δύο πλευρές είχαν συμφωνήσει από πρίν ότι εικονικός προορισμός θα ήταν το Μεξικό -χώρα που βοηθούσε αφειδώς τη Β΄Ισπανική Δημοκρατία με ποικίλους τρόπους, μεταξύ των οποίων και η έκδοση ψευδών πιστοποιητικών από τις προξενικές αρχές της.\nΜετά τη φόρτωση στον Πειραιά, τα πλοία έπλεαν σε απόμερα νησιά του Αιγαίου, όπου «καμουφλαριζόντουσαν» και άλλαζαν ακόμη και όνομα για να μη δώσουν υποψίες στους Ιταλούς περνώντας από τα στενά της Μεσσήνης.\nΕάν, πριν φτάσουν σε κάποιο λιμάνι της Δημοκρατικής Ισπανίας τα σταματούσαν, οι πλοίαρχοι ισχυρίζονταν ότι ο προορισμός τους ήταν το Μεξικό.\nΌταν οι Ιταλοί, οι Γερμανοί και ο Φράνκο έμαθαν γι’αυτά τα φορτία, διαμαρτυρήθηκαν στην Αθήνα. Ο Μεταξάς απάντησε πως προορισμός των ελληνικών πλοίων είναι το Μεξικό, άρα οι κατηγορίες ήσαν αβάσιμες.\nΟι ενδείξεις και τα στοιχεία για συμμετοχή της Ελλάδος στην προμήθεια οπλισμού στους Δημοκρατικούς, με το πέρασμα του χρόνου πλήθαιναν.\nΤο καλοκαίρι του 1937 ο Φράνκο άρχισε να κατηγορεί ανοικτά την Ελλάδα για παράνομη εισαγωγή πολεμικού υλικού στη Δημοκρατική Ισπανία, αλλά και για την προσφορά 15 εμπείρων Ελλήνων πλοιάρχων, όπως υπηρετήσουν ως πιλότοι των ερυθρών ισπανικών πλοίων (εμπορικών και πολεμικών).\nΣτις 16 Αυγούστου του 1937 τα βρετανικά υπουργεία Εξωτερικών και Στρατιωτικών συνέταξαν υπόμνημα στο οποίο ανέλυαν λεπτομερώς τη συμμετοχή της Ελλάδος στον εφοδιασμό των Δημοκρατικών.\nΣύμφωνα με τα στοιχεία που διέθεταν οι Βρετανοί, «Η εταιρεία του Μποδοσάκη ετοιμάζει τον τελευταίο καιρό παραγγελίες πυρομαχικών για την Ισπανική κυβέρνηση. Ο κύριος πράκτορας σε αυτές τις συναλλαγές είναι κάποιος George Roseberg, γιός του πρώην Σοβιετικού πρέσβη στη Μαδρίτη (Marcel Rosenberg), αντιπρόσωπος της Ισπανικής κυβέρνησης.\nΟ George Roseberg, έχει ένα κεντρικό γραφείο στο Παρίσι και συνεχώς επισκέπτεται την Ελλάδα, όπου διανέμει στο ξενοδοχείο ¨Μεγάλη Βρετανία¨ στην Αθήνα.\nΧρήματα εμβάζονται από το Παρίσι μέσω της Banque Popular στην Αθήνα.\nΟ Rosenberg βρίσκεται σε επαφή με κάποιον Μποδοσάκη.\nΤα φορτία πολεμοφοδίων μεταφέρονται στη Βαλένθια και τη Βαρκελώνη με πλοία των οποίων οι σημαίες και το όνομα αλλάζουν περιοδικά αλλά η κυρίως σημαία που υψώνουν είναι η ελληνική».\nΕνώ η Ελλάδα επίσημα αρνούνταν τις κατηγορίες για λαθρεμπόριο όπλων στην Ισπανία, το βρετανικό υπόμνημα πρόσθεσε μια άλλη διάσταση στις δοσοληψίες του Μποδοσάκη, κάνοντας λόγο για τις σχέσεις του με Σοβιετικούς αντιπροσώπους και για το Παρίσι ως ένα από τα κέντρα των συναλλαγών του.\nΩς το φθινόπωρο του 1937 οι συναλλαγές του Μποδοσάκη με τους Δημοκρατικούς είχαν επεκταθεί τόσο ώστε για τη διεκπεραίωσή τους, ο Έλληνας επιχειρηματίας ταξίδευε στο εξωτερικό τουλάχιστον μία φορά το μήνα.\nΣε ένα από τα ταξίδια του αυτά, τον Νοέμβρη του 1937, βρέθηκε στη Βαρκελώνη για να συναντήσει τον υπουργό Στρατιωτικών της ΝΙΔΚ.\nΜε απόλυτη μυστικότητα οι Δημοκρατικοί τον μετέφεραν από το Παρίσι στη Βαρκελώνη με όπου έμεινε για δύο ημέρες κι ενώ η πόλη τελούσε υπό βομβαρδισμό.\nΕκεί υπέγραψε νέο συμβόλαιο με τους Δημοκρατικούς για την προμήθεια πολεμοφοδίων αξίας 2.100.000 στερλινών (1.155.000.000 δραχμών) και μετά επέστρεψε στο Παρίσι και από εκεί στην Αθήνα.\nΤον Νοέμβριο του 1937 ο εμπορικός ακόλουθος της βρετανικής πρεσβείας επισκέφθηκε την ΕΕΠΚ συνοδευόμενος από τον Μποδοσάκη, ο οποίος υπερηφανεύτηκε ανοιχτά ότι το εργοστάσιο δούλευε εξ ολοκλήρου για παραγγελίες από την Ισπανία, πολλές φορές 24 ώρες το εικοσιτετράωρο.\nΣτην ετήσια έκθεσή του για το 1937 ο Βρετανός πρέσβης ανέφερε ότι κύρια φροντίδα της ελληνικής κυβέρνησης φαίνεται να είναι να κερδίσει όσα περισσότερα χρήματα μπορεί πωλώντας πολεμικό υλικό και στις δύο πλευρές του ισπανικού εμφυλίου, πρωτίστως στους Δημοκρατικούς.\nΚαι ο ίδιος ο Μποδοσάκης στα απομνημονεύματά του αναφέρει ότι ο Μεταξάς του επέτρεψε να εφοδιάζει τους Δημοκρατικούς και με βαρέα όπλα.\nΣτην περίπτωση αυτή τα παράγγελνε από μια Τρίτη χώρα,κυρίως τη Γερμανία, με εικονικό προορισμό τις ελληνικές Ένοπλες Δυνάμεις.\nΤα απαραίτητα έγγραφα γι’ αυτές τις μεγάλες αγορές πολλές φορές υπογράφονταν από τον ίδιο τον Μεταξά.\nΤον Ιανουάριο του 1939 ήταν πλέον σαφές ότι οι Δημοκρατικοί είχαν ηττηθεί στρατιωτικά, και ήδη από το τέλος του προηγούμενου χρόνου οι παραγγελίες στον Μποδοσάκη για όπλα και πυρομαχικά είχαν μειωθεί σημαντικά.\nΟ πολυμήχανος επιχειρηματίας είχε κιόλας στρέψει την προσοχή του στον πόλεμο μεταξύ Κίνας και Ιαπωνίας με σκοπό να εφοδιάζει τους Κινέζους.\nΜολονότι η πλειονότητα του πολεμικού υλικού που ο Μποδοσάκης κατασκεύαζε προοριζόταν για τους Δημοκρατικούς,μερικά φορτία κατέληγαν στους Εθνικιστές.\nΤον Δεκέμβριο του 1936 οι Ισπανοί Εθνικιστές ζήτησαν από την ελληνική κυβέρνηση την προμήθεια οβίδων πυροβολικού Schneider, τις οποίες κατασκεύαζε η ΕΕΠΚ.\nΑπάντηση της ελληνικής κυβέρνησης δεν υπάρχει στα αρχεία του υπουργείου εξωτερικών,αλλά μεταγενέστερα στοιχεία υποδηλώνουν ότι τελικά οι Εθνικιστές κάτι θα πρέπει να αγόρασαν από την Ελλάδα.\nΤον Οκτώβριο του 1937 ο διοικητής της Τραπέζης της Ελλάδος Εμμανουήλ Τσουδερός είπε στο Βρετανό πρέσβη ότι, όσον αφορά τα συναλλαγματικά αποθέματα της Τραπέζης, «αυτή τη χρονιά ευνοηθήκαμε από αναπάντεχη τύχη καθώς πάνω από 600.000 αγγλικές λίρες μπήκαν στα ταμεία μας από τον στρατηγό Φράνκο».\nΟι Βρετανοί θεωρούσαν ένοχους γι’ αυτό το διπλό παιχνίδι ορισμένους Έλληνες πλοιοκτήτες.\nΛάμβαναν, πάντα με τα όσα λένε οι Βρετανοί, μία πληρωμή από τους Δημοκρατικούς και μετά άλλη μία από τους Εθνικιστές για να τους αφήσουν να καταλάβουν το ίδιο φορτίο.\nΠράγματι, κατά τη διάρκεια του Ισπανικού Εμφυλίου Πολέμου μερικά ελληνικά πλοία που μετέφεραν φορτία στους Δημοκρατικούς, ενώ βρίσκονταν εν πλώ, ενημέρωναν τις δυνάμεις του Φράνκο και τους επέτρεπαν να καταλάβουν τα φορτία τους.\nΑν και τέτοιου είδους διπλές συμφωνίες δεν αποτελούσαν τον κανόνα, η αλήθεια του ειρωνικού σχολίου του Frank Gervasi παραμένει: «σε κάποιες μάχες Ισπανοί Δημοκρατικοί θα πρέπει να σκοτώθηκαν από σφαίρες που οι ίδιοι είχαν προπληρώσει».\nThis entry was posted on 7 Αυγούστου, 2015 στις 7:31 πμ\tand is filed under Αναδημοσιεύσεις, ΙΣΤΟΡΙΚΟ. Με ετικέτα: ispania.gr, Θανάσης Δ. Σφήκας, Ισπανικός Εμφύλιος Πόλεμος, Ιωάννης Μεταξάς, Πρόδρομος Αθανασιάδης - Μποδοσάκης. You can follow any responses to this entry through the RSS 2.0 feed. You can leave a response, ή trackback from your own site.\n10 Σχόλια προς “Το ελληνικό λαθρεμπόριο όπλων στον Ισπανικό εμφύλιο πόλεμο”\n7 Αυγούστου, 2015 στις 8:18 πμ\n7 Αυγούστου, 2015 στις 2:35 μμ\nΕύγε Πέτρο, ιδέα δεν είχα.\nΜακάρι καί σήμερα να μπορούσαμε να είμαστε κατασκευαστές για άλλους.\n7 Αυγούστου, 2015 στις 4:34 μμ\nΝα βοηθήσεις τον άλλον να υπερασπιστεί την Πατρίδα του και το Δίκαιο, ναι (και αυτό είναι μεγάλη και δύσκολη κουβέντα) αλλά να μην καταντήσεις έμπορας πολέμου που θρέφεται από το αίμα ανθρώπων.\n7 Αυγούστου, 2015 στις 4:59 μμ\nΌσο εύκολο είναι να το λέμε αυτο στη θεωρία άλλο τόσο δυσδιάκριατα είναι τα όρια στην πράξη.\nΆλλωστε ποιός καθορίζει τί είναι δίκαιο γαι ένα πόλεμο χιλιάδες χιλιόμετρα μακρυά μας;\nΕίναι κάπως ουτοπικό όπως και η παγκόσμια ισότητα , ειρήνη ,δικαιοσύνη.\nΆν έχεις στρατιωτική βιομηχανία θα είσαι και έμπορος ,δεδομένο.Αλλιώς δεν θα έχεις και θα αγοράζεις από άλλους εμπόρους.\n7 Αυγούστου, 2015 στις 5:14 μμ\nΔυστυχώς κάπως έτσι είναι η σκληρή πραγματικότητα.\n7 Αυγούστου, 2015 στις 5:22 μμ\nΜη βλέπεις που γράφω αυτά παραπάνω ,στό βάθος όπως και συ και οι περισσότεροι άνθρωποι …ουτοπικοί είμαστε αλλά…τούς δαίμονες που κυβερνάνε αυτο τον κόσμο καμιά φορά χρειάζεται αν τους πολεμήσουμε με τα ίδια τους τα όπλα.\nΤούς εσωτερικούς μας δαιμονες ωστε νά μην μας νικήσουν και να γίνουμε απάνθρωποι και κτηνώδεις( ως κοινωνία εν τέλει)\nόμως τους πολεμάει ο καθένας μόνος του.ΚΑι εκεί είναι το πρώτο χαράκωμα , η πρώτη γραμμή , η ψυχή μας.\nΕϊναι λίγο δημιουργική ασάφεια αυτο που λέω αλλά νομίζω θα με νιώσεις.\nΈνα πολυαγαπημένο μου αφιερωμένο για σένα.\n8 Αυγούστου, 2015 στις 5:42 πμ\nΤο μεγάλο παράπονο του Φράνκο ήταν πως ο Μεταξάς (που τον θεωρούσε ομοϊδεάτη του) βοηθούσε τους Δημοκρατικούς στην Ισπανία. Ο Μεταξάς βέβαια δεν ήταν ομοϊδεάτης κανενός, η μοναδική ιδέα που τον ενέπνεε ήταν η Ελλάδα. Έχοντας δει από πολύ νωρίς το ξέσπασμα του 2ου Παγκοσμίου Πολέμου και την έκβασή του, έσπευσε να τοποθετήσει την Ελλάδα στο μέρος των νικητών.\n7 Αυγούστου, 2015 στις 4:32 μμ\nΠου πάει και τα βρίσκει αυτό το παιδί !! 🙂\n8 Αυγούστου, 2015 στις 5:44 πμ\nΦανατικός μελετητής του Μεταξά! Φανατίλα μιλάμε…\n7 Αυγούστου, 2015 στις 5:15 μμ


Ασυγχώρητος ο Αραούχο, ποιεί τη νήσσα!\nBy angelidis on 22 Νοεμβρίου 2018 ΕΝΩΣΙΤΙΚΑ ΜΕ ΕΝΔΙΑΦΕΡΟΝ..., Ο Φ.K. ΥΠΟΓΡΑΦΕΙ... ΣΤΟ ΑΕΚ LIVE\nΜόνο ο Βράνιες έχει μπαλάκια!\nΟ ΦΡΙΞΟΣ ΚΩΝΣΤΑΣ έξω από τα δόντια, για τον υπό κατασκευή «Λάζαρο Νο 2» !\nΑυτό δα έλειπε τώρα , να μας βγει «προδότης Λάζαρος Νο 2» και ο Σέρχιο Αραούχο! Άλλο ένα από τα πολύ αγαπημένα παιδιά της ΑΕΚοεξέδρας. ΄Όπως ήταν ο χρηματοφονιάς Χριστοδουλόπουλος και ο «τρελοβόσνιος» Βράνιετς, που προτίμησε να αμφισβητείται σφόδρα από τη μπουρζουαζική ΄Αντερλεχτ παρά να συνεχίσει στην ανεκτίμητη αξίας Πρωταθλήτρια Ελλάδος και Τσαμπιονική..\nΙΝΔΑΛΜΑ των «Ενωσιτών» οπαδών είχε γίνει και ο Μανόλο Χιμένεθ, που η ΠΑΕ ΑΕΚ τον πήρε (με εισήγηση του πρώην προέδρου, Σταύρου Αδαμίδη) από τα αζήτητα της Ιβηρικής χερσονήσου και ξέμπαρκο σε χώρες υποανάπτυκτου ποδοσφαίρου , για να τον θρονιάσει «βασιλιά» σε απόσταση «δύο βημάτων» από το Δικεφαλο-Αετίσιο βασίλειο, τη Νέα Φιλαδέλφεια. Γνωστή , εδώ και λίγες ημέρες, μετά το εντός έδρας 2-2 με Λας Πάλμας- Γρανάδα, άδοξο τέλος του αγνώμονα, προς την «΄Ενωση» . Τιμωρήθηκε η αχαριστία του , ήδη τα προπονητικά μούτρα του είναι τσακισμένα (με ουραγό στην Β΄Εθνική την Λ.Πάλμας) κι έχει βάλει λυτούς και δεμένους να τον προπαγανδίζουν, για επιστροφή στην Ελλάδα.\nΠΕΡΙΟΡΙΖΟΜΑΣΤΕ σήμερα στα περί τον «Τσίνο». Το όνομα του αναπαράγεται, εδώ κι ένα μήνα, στα «ερυθρόλευκα» πρωτοσέλιδα . Και η δήθεν από ισπανική πηγή διαρροή της «πληροφορίας», ότι τα αφεντικά του Λάζαρου προσφέρουν 5 εκατομμύρια, για την απόκτηση του , προκειμένου να κλείσουν την χαώδη τρύπα της αναποτελεσματικότητας της υπό τον Ιούδα επιθετικής γραμμής τους. Η πηγή είναι από το κέντρο του «Καραϊσκάκη» κι ας … «διαψεύδεται» από τους ανθρώπους του, πως «δεν υπάρχει θέμα». Ό,τι ακριβώς ψευδολογούσαν και για τον Χριστοδουλόπουλο, με γνωστές τις εξελίξεις, από τις οποίες πολυζημιώθηκε η ΑΕΚ (παικτικά και το γόητρο της) , ενώ (θεία δίκη) οι ίδιοι διαψεύστηκαν παταγωδώς στην προσδοκία τους, ότι «απέκτησαν τον ΄Ελληνα …Χ(Κ)ριστιάνο»!\nΦΥΣΙΚΑ ο Αραούχο είναι υπεραπαραίτητος στον Ολυμπιακό, δεδομένης της πραγματικότητας «μάπα το καρπούζι» με τον Λάζαρο , για τον οποίο επιβεβαιώθηκε , πως ουδέποτε στην καριέρα του διήνυσε με επιτυχία δεύτερη συνεχόμενη αγωνιστική σεζόν. «΄Εκανε αγγέλους» μία περίοδο χάρη στις ευνοϊκές συνθήκες στην εύφορη ΑΕΚ, αυτό ήταν όλο. Παρών-απών τώρα στο Φάληρο. Πιο ευδιάκριτος από αυτόν ακόμη και ο Μάνος από τον ΟΦΗ. Κι ενώ οι ελπίδες των Καρεμπέ-Μοντέστο-Μαρτίνς στράφηκαν πλέον, προς τον Γιώργο Μασούρα (τον έχρισαν και διεθνή, στο 1-0 με την Φινλανδία, για να μη μετριάζονται οι εντυπώσεις, από το «απλά παίκτης του ημέτερου Πανιωνίου») … Και βρήκαν ενδιαφέροντα τον Μασούρα, αφότου έγινε γνωστό, πως τον έχουν στη λίστα τους οι Λυμπερόπουλος- Λγωνικάκης- Ουζουνίδης- Κόλα.Το μόνιμο κόμπλεξ κατωτερότητας, προ της αγέρωχης ΑΕΚ.\nΟ ΚΥΡΙΟΣ Αραούχο, λοιπόν, στο επίκεντρο του ενδιαφέροντος του ΟΣΦΠ, του απογοητευμένου και από τον με «καμένα λάδια» Μήτρογλου , από τον οποίο θέλει να απαλλαγεί η μετανιωμένη Μαρσέϊγ. Διαβάσαμε όλα και τα χθεσινά , προπάντων στην έγκυρη και αυθεντική ,κατά την φιλο «κιτρινόμαυρη» γραμμή της, « Αθλητική ΩΡΑ». Ασφαλώς σεβόμαστε και δίνουμε βάση σε όσα παραθέτουν για την υπόθεση- «Τσίνο» οι έγκριτοι αρθρογράφοι της εφημερίδας, οι μαχητικότατοι Τάσος Τσάταλης και Πάνος Λούπου. Υπογράφουνουν, πως υπάρχει θέμα. Για να ενισχυθεί έτσι και η από την αρχή και νωρίς προσωπική άποψη μας, ότι « όπου καπνός αναμμένη φωτιά». Πρόκειται για άλλη μια περίπτωση Λάζαρου. Υπό την ευφορία και αλαζονεία, πως «νίκησαν την ΑΕΚ» και στην υπόθεση- Χριστοδουλόπουλου (= αξιοποιήσαντες τα ολότελα υπό την κατοχή τους αθλητικοδικαστικά όργανα. Αλλά και την παιδαριώδη αφέλεια , επίσης απρονοησία, αβλεψία της Αμαρουσιώτικης ΠΑΕ- κατά την σύνταξη του διάτρητου και με «κομμένα χέρια και πόδια» συμφώνου, με το οποίο εξασφαλιζόταν (:::) η μετακίνηση του παίκτη της Βερόνα στην ΑΕΚ και μετά ελεύθερος!). Οι Φαληριώτες, λοιπόν, βάλθηκαν να κτυπήσουν κάτω από τη μέση και μέσω Αραούχο. Υπερσίγουροι, πως θα βρουν είτε ένα «παραθυράκι» στα δικαιοδοτικά όργανα τους, είτε ορθάνοικτη την κεντρική «πόρτα» του μεγάρου στην Πάτμου και Ολύμπου! Καλόμαθαν από τον «μονόλογο» τους με Λάζαρο και σχεδιάζουν επανάληψη με την αρπαγή του 27χρονου Αργεντινού…\nΔΙΑΒΑΣΑΜΕ, ότι έχει φτάσει στη Λας Πάλμας «ερυθρόλευκη» πρόταση ύψους 5 εκατομμυρίων ευρώ (ενώ η ρήτρα, που έχει βάλει ο ισπανικός σύλλογος είναι σε διπλάσιο ποσό). Διαβάσαμε, πως η ΑΕΚ είναι ενήμερη και «κοιμάται ήσυχη», επικαλούμενη τις σχέσεις με τον πατέρα- και μάνατζερ του παίκτη. Διαβάσαμε , πως η ΑΕΚ έχει ανοικτή ή ημιανοικτή γραμμή με τα Κανάρια Νησιά (σωσίβιο έχει;)…\n…ΟΜΩΣ δεν διαβάσαμε (!) δήλωση ούτε της Λας Πάλμας, ούτε του πατέρα Αραούχο, ούτε του παίκτη και ούτε του …Χιμένεθ! Του τελευταίου , σαν επαγγελματικού- προπονητικού «πατέρα» του Σέρχιο! Για τον οποίο Μανόλο, μόλις πριν από λίγες ημέρες ο Τσίνο» είπε : «΄Ο,τι είμαι το οφείλω στον Χιμένεθ»! Χωρίς λέξη ευχαριστίας κι αναγνώρισης προς την ΑΕΚ, που του τέντωσε την προσωπική περιουσία και του προσέφερε την μοναδική και πρωτόγνωρη, γι΄αυτόν, χαρά της στέψης του σε πρωταθλητή και της αποθεωτικής ανάδειξης του σε «ήρωα του 11θεου της Πάρνηθας» – στέγης του αθάνατου Δικέφαλου Αετού!\nΚΑΙ ΚΑΛΑ ο σύλλογος να εφαρμόζει την τακτική της «μούγκας», προσβλέποντας σε ξεχείλωμα της αγοραστικής τιμής του παίκτη, που δεν ξεκίνησε την σεζόν, λόγω τραυματισμού, και πάτησε χορτάρι μόνο στις τελευταίες επτά αγωνιστικές. Αλλά αρνούμαστε να συγχωρήσουμε την «μουγκαμάρα» του πατέρα (που ευεργετήθηκε Τοπ-Καπικά, στο περσινό αλισβερίσι με την ηγεσία της ΑΕΚ, για επιστροφή του Σέρχιο στην Αθήνα)! Δεν συγχωρούμε τον υστερόβουλο Χιμένεθ, για τον οποίο, βέβαια, έχουμε εκπεφρασμένη γνώμη όταν εγκατέλειψε την ΑΕΚ μέσα σε μία νύχτα, για να εκπληρώσει…το όνειρο του, για ανάληψη της ισπανικής ομάδας!\nΠΡΟ ΠΑΝΤΩΝ δεν συγχωρούμε τον Σέρχιο Αραούχο, γιατί ποιεί τη νήσσα και κάνει τον ψόφιο κοριό στην «Λαζαρο-επιχείρηση», που έχει ξεκινήσει ο ΟΣΦΠ. Αυτός, έστω μόνο αυτός, είχε απόλυτη υποχρέωση να δηλώσει ήδη : «Μόνο στην ΑΕΚ θέλω να επιστρέψω !΄Ολοι οι άλλοι ας φτιάχνουν ασπροκόκκινη φανελίτσα, για να την φοράει η Στέλλα, η κόρη του απαράδεκτου Χριστοδουλόπουλου»!\n*** Τελικά , προς γνώση και συμμόρφωση μας, επίσης του τουϊτερομανούς Γεωργιανο-Πόντιου της Μικράς Ασίας 1 , του υιού Γκιόργκι: ΜΟΝΟ Ο ΒΡΑΝΙΕΣ «ΕΧΕΙ ΜΠΑΛΑΚΙΑ»; «Τρελός-τρελός» αλλά με σώβρακο πιο μακρύ κι από το παντελόνι του!


Α.Κονδύλης: "Δεν υπάρχει χρονοδιάγραμμα για τον καθαρισμό του παραλιακού μετώπου στον Άλιμο και αν υπάρχει δεν το ξέρουμε-Ευχαριστώ τον Δήμαρχο Αθηναίων για την πρόσκληση των ειδικών από το Ρότερνταμ" - ΑΘΗΝΑ 984 - Ο ΣΤΑΘΜΟΣ ΤΗΣ ΠΟΛΗΣ\nHome ΡΑΔΙΟΦΩΝΟ ΑΚΟΥΣΤΗΚΕ ΣΤΟΝ 9.84 Α.Κονδύλης: «Δεν υπάρχει χρονοδιάγραμμα για τον καθαρισμό του παραλιακού μετώπου στον Άλιμο και αν υπάρχει δεν το ξέρουμε-Ευχαριστώ τον Δήμαρχο Αθηναίων για την πρόσκληση των ειδικών από το Ρότερνταμ»\nΑ.Κονδύλης: «Δεν υπάρχει χρονοδιάγραμμα για τον καθαρισμό του παραλιακού μετώπου στον Άλιμο και αν υπάρχει δεν το ξέρουμε-Ευχαριστώ τον Δήμαρχο Αθηναίων για την πρόσκληση των ειδικών από το Ρότερνταμ»\nΣεπ 20, 2017 - 13:15ΑΚΟΥΣΤΗΚΕ ΣΤΟΝ 9.84\n«Δεν υπάρχει επιχειρησιακό σχέδιο ούτε χρονοδιάγραμμα για τον καθαρισμό του παραλιακού μετώπου στον Άλιμο και αν υπάρχει τουλάχιστον εμείς δεν το ξέρουμε», κατήγγειλε στον ΑΘΗΝΑ 9.84 και στην εκπομπή ΑΘΗΝΑ ΣΗΜΕΡΑ με τη Νόνη Καραγιάννη, ο δήμαρχος Αλίμου, Ανδρέας Κονδύλης.\nΣύμφωνα με τον ίδιο, δεν έχει γίνει καθαρισμός ούτε καν στην παραλία Αλίμου, ενώ απο τα 7 παραλιακά τμήματα της περιοχής επιχειρήσεις γίνονται μόνο σε ένα.\nΚατηγόρησε την κυβέρνηση ότι καθυστέρησε να ενημερώσει τον δήμο για την οικολογική καταστροφή.\nΕυχαρίστησε τον δήμαρχο Αθηναίων για την πρωτοβουλία του να καλέσει εδικούς από τον δήμο του Ρότερνταμ, οι οποίοι συνέταξαν έκθεση και έδωσαν– όπως είπε – ενθαρρυντική εικόνα.\n*Δημοσιογράφος: κ.Δήμαρχε δεν σας προσκάλεσαν, σας ξέχασαν για μία ακόμη φορά;\n«Είμαστε εδώ, δεν μας προσκάλεσαν. Μετά τη διαμαρτυρία μας η Πρόεδρος της βουλής μας έστειλε πρόσκληση. Ενημερωθήκαμε ότι θα έχουμε 3-5 λεπτά ο καθένας για να μιλήσει. Θα πρέπει το κεντρικό κράτος με τους φορείς της αυτοδιοίκησης να είναι σε συνεχή συνεργασία. Αυτές τις ημέρες βάλαμε πλάτες ωστόσο θα ήταν καλό να μη μας θυμούνται μόνο στην καταστροφή αλλά και σε ομαλές περιόδους να συνεργαζόμαστε προκειμένου να πάμε τον τόπο πιο μπροστά».\n*Δημοσιογράφος:Από την πρώτη στιγμή εσείς, τα συνεργεία σας αλλά και εθελοντές βρίσκεστε στην παραλιακή ζώνη. Θα ήθελα να μου περιγράψετε την εικόνα από τις πρώτες ημέρες απελπισίας και σε τι κατάσταση βρισκόμαστε σήμερα:\n«Η ζημιά έγινε αντιληπτή από εμάς την Τετάρτη. Δυστυχώς δεν είχαμε καμία ενημέρωση ότι έρχεται η πετρελαιοκηλίδα. Σπεύσαμε με ίδια μέσα για τον καθαρισμό της.Στην περιοχή είναι η μαρίνα Αλίμου με τον ναυτικό όμιλο και παιδιά που κάνουν αθλητικά σπορ. Επίσης, υπάρχει και ο ναυτικός όμιλος Αιγυπτιωτών με μεγάλη ιστορία και εκατοντάδες παιδιά. Η παραλία του έχει δεχτεί από τις σφοδρότερες επιθέσεις του μαζούτ, τη μεγαλύτερη καταστροφή. Είναι στα σύνορα Αλίμου και Ελληνικού. Το κράτος εμφανίστηκε την Παρασκευή μετά από πάρα πολλές οχλήσεις μου και διαμαρτυρίες. Από τότε καθαρίζουμε συνεχώς, ωστόσο έχω ζητήσει σε διάφορες συσκέψεις, από τον Υπουργό να ενταθεί ο όγκος των εργασιών, δηλαδή στον δήμο Αλίμου έχουμε ένα παραλιακό μέτωπο με 7 τμήματα. Από τα 7 τμήματα οι επιχειρήσεις του κράτους είναι μόνο στο ένα τμήμα, εκεί που είναι ο ναυτικός όμιλος των Αιγυπτιωτών. Στα υπόλοιπα σημεία δεν έχουμε παρεμβάσεις του κράτους όπως π.χ στην πλαζ Αλίμου, που κάνει μπάνιο ο κόσμος. Εκεί έχουμε παρέμβει μόνο εμείς. Το μόνο που κατορθώσαμε να έχουμε είναι ένα φράγμα, σε ένα από τα 7 σημεία.\nΩστόσο, προχωράμε σχετικά αργά σε σχέση με τον όγκο της ρύπανσης και του πετρελαίου.Κυρίως προχωράμε χωρίς χρονοδιάγραμμα. Αφήνουμε και βγαίνει έξω το πετρέλαιο, ποτίζει την άμμο και δημιουργείται μια ζημιά, που θα μπορούσαμε να την είχαμε προλάβει, αν δουλεύαμε ταυτόχρονα μαζί!».\n*Δημοσιογράφος: Δηλαδή, από τότε που το πετρέλαιο βγαίνει στην άμμο πριν ποτίσει, θα πρέπει να υπάρχει εκείνη την ώρα η παρέμβαση και αυτό δεν γίνεται;\n«Ακριβώς, γιατί όσο περνά η ώρα, κάθεται το πετρέλαιο ποτίζει την άμμο και μελλοντικά χρειάζεται περισσότερος χρόνος για να καθαρίσει. Μπορεί να καθαρίσει βέβαια αλλά πρέπει να υπάρχει ένας προγραμματισμός και να προλάβουμε καταστάσεις. Στόχος είναι κι αυτό θα πω στην επιτροπή είναι να βαδίσουμε βάσει ενός προγράμματος».\n*Δημοσιογράφος: Αισθάνεστε ότι δεν υπάρχει χρονοδιάγραμμα και επιχειρησιακό σχέδιο;\n«Αν υπάρχει δεν μας έχει γνωστοποιηθεί. θα ήθελα να ξέρω ότι για 10 ακόμη μέρες θα καθαρίζουμε την επιφάνεια της θάλασσας, μετά θα πιάσουμε την αμμουδιά και μετά τον πυθμένα. Έχω την αίσθηση, ότι είμαστε στο’βλέποντας και κάνοντας’ όπου πιάσουμε δηλαδή….την κηλίδα. Είμαστε ακόμη στο ‘απόψε αυτοσχεδιάζουμε’ το γνωστό ελληνικό. Πρέπει κάποια στιγμή να ωριμάσουμε».\n*Δημοσιογράφος: Σχετικά με την επίσκεψη των Ολλανδών ειδικών από τον δήμο του Ρότερνταμ, που είχαν προσκληθεί από τον Δήμαρχο Αθηναίων, τον κ.Καμίνη, τι σας είπαν;\n«Πρώτα από όλα να πω δημόσια, ένα μεγάλο ευχαριστώ στον δήμαρχο της Αθήνας που είχε την πρωτοβουλία, τη σκέψη, την ευαισθησία και την αλληλεγγύη να φέρει τους ειδικούς. Στο Ρότερνταμ είναι ο δήμος που διαχειρίζεται το λιμάνι, που είναι από τα πιο σημαντικά της Ευρώπης. Εκεί οι δήμοι έχουν άλλοι συγκρότηση, με κύκλους εργασιών.\nΟι ειδικοί για τα ζητήματα της ασφάλειας και της ρύπανσης του λιμένα, που ήρθαν, μας είπαν πολύ ενδιαφέροντα πράγματα, έκαναν αυτοψία σε όλο το παραλιακό μέτωπο και συνέταξαν μια έκθεση που παρέδωσαν στον κ.Καμίνη, την οποία θα πάρουμε στα χέρια μας και θα μελετήσουμε. Άκουσα, λοιπόν και κάποια ενθαρρυντικά πράγματα. Σε μία ακτή που με τη βοήθεια των ανέμων, των θαλάσσιων ρευμάτων κλπ, δεν είχε συγκεντρωθεί μεγάλη ποσότητα πετρελαίου μας είπαν ναι μεν, ότι δεν ξέρουν πότε θα είναι ασφαλής,αλλά όπως τόνισε ο υπεύθυνος, σε 4-5 μέρες θα έμπαινε στη θάλασσα της, για να κάνει μπάνιο.\nΑυτό συμβαίνει στο συγκεκριμένο σημείο, γιατί όπως είναι γνωστό συμβάλλει ο ‘στρατηγός άνεμος’ που σπρώχνει την κηλίδα αλλού και δεν προκαλείται μεγάλη ζημιά όπως σε άλλα σημεία».\nΝ.Μαυραγάνης για την πετρελαιοκηλίδα: «Αν κάποιος υπάλληλος έχει βεβαιώσει ότι το πλοίο–καρμανιόλα έπρεπε να κυκλοφορεί, κανένας Υπουργός δεν μπορεί να πάρει την ευθύνη κόντρα στην αρμοδιότητα του υπαλλήλου»\nΟ Ομπάμα δέχτηκε στον Λευκό Οίκο τη δήμαρχο της πόλης με το μολυσμένο νερό\nΣτα 20 δισ. δολ. το πρόστιμο της BP για την καταστροφή του Κόλπου του Μεξικού\nΑν είσαι φίλος... * Time limit is exhausted. Please reload the CAPTCHA. τέσσερα + 9 =


Rocky Linux: fork του CentOS από τον ιδρυτή του CentOS - iGuRu\nhome / news / Rocky Linux: fork του CentOS από τον ιδρυτή του CentOS\nRocky Linux: fork του CentOS από τον ιδρυτή του CentOS\n11/12/2020 22:46 giorgos\nΌταν η Red Hat, η μητρική εταιρεία Linux της CentOS, ανακοίνωσε ότι “μετατοπίζει την εστίαση από το CentOS Linux, στο CentOS Stream” πολλοί φίλοι του CentOS άρχισαν να διαμαρτύρονται στα social media. Ο συνιδρυτής του CentOS, Gregory Kurtzer, τους άκουσε και ανακοίνωσε ότι θα δημιουργήσει τον δικό του κλώνο από RHEL και το CentOS: το Rocky Linux\nΟ Kurtzer, του οποίου η σημερινή δουλειά είναι Διευθύνων Σύμβουλος και ιδρυτής της Control Command, μια startup υπολογιστών υψηλής απόδοσης, ανέφερε:\n“Ήμουν εξίσου σοκαρισμένος με την υπόλοιπη κοινότητα με τα νέα της Red Hat. Όταν ξεκίνησα το CentOS πριν από 16 χρόνια, δεν φαντάστηκα ποτέ την απίστευτη εμβέλεια και τον αντίκτυπο που θα είχε σε όλο τον κόσμο σε άτομα και εταιρείες που βασίζονται στο CentOS για Διανομή Linux.”\nΠοιες είναι αυτές οι εταιρείες; Είναι ονόματα που γνωρίζετε. Οι μεγάλες εταιρείες που δεν χρησιμοποιούν μόνο το CentOS αλλά εξαρτώνται από αυτό περιλαμβάνουν τις Disney, GoDaddy, RackSpace, Toyota και Verizon. Άλλες σημαντικές εταιρείες τεχνολογίας κατασκευάζουν προϊόντα γύρω από το CentOS. Αυτές περιλαμβάνουν GE, Riverbed, F5, Juniper και Fortinet.\nΠρόκειται για εταιρείες πολλών δισεκατομμυρίων δολαρίων που πλέον αναζητούν εναλλακτικές λύσεις. Μερικές από αυτές σκέφτονται να αλλάξουν στο RHEL, αλλά πολλοί εξετάζουν την αλλαγή διανομής. Το Ubuntu της Canonical ας πούμε θα μπορούσε να ήταν μια λύση.\nΟ Kurtzer αναφέρει:\n“Σε απάντηση σε αυτήν την απροσδόκητη αλλαγή, είμαι περήφανος που ανακοινώνω την έναρξη ενός νέου Project, το Rocky Linux, προς τιμήν του πρώην συνιδρυτή του CentOS, Rocky McGough. Έχω αρχίσει να ζητώ τη συμμετοχή της παγκόσμιας κοινότητας και να συγκεντρώσω γρήγορα μια ομάδα για να προωθήσουμε τη θεμελιώδη δέσμευσή μας να διασφαλίσουμε την απρόσκοπτη συνέχεια των επιχειρηματικών δραστηριοτήτων για εταιρείες που εκτελούν το CentOS 8 πολύ πέρα από το 2021. Σε μια μόνο μέρα, έχουμε απαντήσεις από χιλιάδες υποστηρικτές που επιθυμούν να συμμετάσχουν στο έργο.”\nΣύμφωνα με τον Kurtzer, υπάρχουν ήδη πάνω από 650 υποψήφιοι συνεισφέροντες. Δεν είναι κακό για ένα Project που υπάρχει λιγότερο από 48 ώρες.\nΟ Kurtzer είπε στο LinkedIn ότι αυτό θα είναι ένα fork του CentOS.\nΗ Red Hat μπορεί να μην ζαρεί και τόσο από την κίνηση του Kurtzer. Πολλοί πελάτες της RHEL στράφηκαν στο CentOS, και τώρα θα υπάρχει το Rocky Linux.\nΤο νέο CentOS Stream σαν διανομή Linux σε κυλιόμενη έκδοση, δεν έχει τη σταθερότητα της παλιάς έκδοσης του CentOS μιας fixed-point release. Το rolling release φέρνει συνεχώς αλλαγές σε ένα μοντέλο DevOps, κάτι που είναι ιδανικό, σύμφωνα με την Red Hat, για ένα σύγχρονο σύστημα cloud.\nΌμως, οι πελάτες του CentOS θέλουν το παραδοσιακό fixed-point μοντέλο, μια πραγματικά σταθερή έκδοση.\nRocky Linux: fork του CentOS από τον ιδρυτή του CentOS was last modified: Δεκ 11, 2020, 10:47 μμ by giorgos\nΚατηγορία: newsΕτικέτα: centos, centos 8, linux, Rocky Linux\nPrevious Post: « Αλλάξτε την τοποθεσία των στιγμιοτύπων οθόνης στα Windows 10\nNext Post: Microsoft πλατφόρμα διαχείρισης εμβολίων COVID-19 »


Φοίβος Δεληβοριάς: Δικά μας παιδιά είναι μόνο τα θύματα\nΣε ανάρτησή του ο Φοίβος Δεληβοριάς σχολιάζει την παραίτηση Δημήτρη Λιγνάδη, τις καταγγελίες στον Γιώργο Κιμούλη και τους υποστηρικτές τους, που λένε ότι βάλλονται λόγω «πολιτικής ατζέντας».\nΚαταλήγει στην ανάρτησή του λέγοντας «Τέρμα, λοιπόν. Μην ξαναδώ αηδίες. Ανακούφιση που όλα τα νεότερα παιδιά του θεάτρου-οι κάτω των 40, ως επί το πλείστον- έχουν απόλυτα καθαρή ματιά στο συνολικό ζήτημα. Και μεγάλο μπράβο σε όσους ανήκουν σε κάποιο σαφή πολιτικό χώρο και δεν προσπάθησαν να καλύψουν το «δικό τους παιδί». Δικά μας παιδιά είναι μόνο τα θύματα.\nΗ ανάρτηση του Φοίβου Δεληβοριά αναφέρει:\nΔιαβάζω κάποιους να γράφουν πως ο Λιγνάδης δεν είναι πια στη θέση του για λόγους πολιτικούς. Παρόμοια διάβαζα και για την περίπτωση Κιμούλη. Υποστηρικτές του Λιγνάδη λένε πως είναι η σύγχρονη Ελένη Παπαδάκη, υποστηρικτές του Κιμούλη πως ο Κουν πέταγε τασάκια στους ηθοποιούς του. Και δυστυχώς, η υποστήριξη κρύβει πάντα από πίσω κάποια πολιτική ατζέντα.\nΤα πράγματα είναι πολύ πιο ξεκάθαρα αν τα δεις ως αυτά που είναι: σεξουαλική και εργασιακή βία σε πιο αδύναμα από σένα άτομα. Κατάχρηση της εξουσίας σου που σε περιπτώσεις φτάνει στο έγκλημα. Η συζήτηση δεν είναι ούτε περί ταλέντου, ούτε περί ιδεολογίας.\nΓιατί αυτό επιτρέπει σε κάθε psycho να καταφεύγει πίσω από σχήματα και να συνεχίζει.\nΤέρμα, λοιπόν. Μην ξαναδώ αηδίες.\nΑνακούφιση που όλα τα νεότερα παιδιά του θεάτρου-οι κάτω των 40, ως επί το πλείστον- έχουν απόλυτα καθαρή ματιά στο συνολικό ζήτημα.\nΚαι μεγάλο μπράβο σε όσους ανήκουν σε κάποιο σαφή πολιτικό χώρο και δεν προσπάθησαν να καλύψουν το «δικό τους παιδί». Δικά μας παιδιά είναι μόνο τα θύματα.\nΗ Ελένη Μενεγάκη βρίσκεται καθημερινά στις εγκαταστάσεις του MEGA για να προετοιμάσει τη νέα της εκπομπή. Μάλιστα την Πέμπτη (13/05) το απόγευμα η παρουσιάστρια...\nΟ παρουσιαστής Νίκος Κοκλώνης μέσω των social media ενημέρωσε τους διαδικτυακούς φίλους του, ότι εμβολιάστηκε κατά του κορωνοϊού με το εμβόλιο της Johnson &...\nΝέα μουσική από τους ABBA μέσα στο 2021\nΟ Μπιορν Ουλβέους επιβεβαίωσε ότι το 2021 θα ακουστεί νέα μουσική από τους ABBA. Θα είναι η πρώτη φορά που το σουηδικό συγκρότημα της ποπ...\nΑντιμέτωπος με τη δικαιοσύνη ο Πάνος Μουζουράκης για εξύβριση της Ελληνικής σημαίας\nΟ πρόεδρος της Ενωσης Συντακτών Ευρωπαϊκών Μέσων Ενημέρωσης Κωνσταντίνος Θεοδωρίδης στέλνει τον κριτή του «The Voice» στα δικαστήρια για εξύβριση της ελληνικής σημαίας και...\nΟ Γιάννης Αντετοκούνμπο θα γίνει για δεύτερη φορά πατέρας και η σύντροφός του το ανακοίνωσε μέσω Instagram. Η Μαράια έκανε μία δημοσίευση για την ημέρα...\nΈνα φρούτο με περισσότερη καφεΐνη από τον καφέ\nΤο γκουαράνα αποκτά φήμη ως φρούτο με χαρακτηριστικά υπερ-τροφής. Ωστόσο έχει μια αιώνια κληρονομιά για τους αυτόχθονες πληθυσμούς των Sateré-Mawé, στον Αμαζόνιο. Η παρθένα άμμος...


Πώς θα βρείτε βοήθεια για τη ρύθμιση των χρεών σας χωρίς να πληρώσετε ούτε ένα ευρώ - Fpress.gr\n08 Δεκ 2021 - 17:59\nΗ ρύθμιση των χρεών που έχουν συσσωρευτεί είτε στην εφορία, είτε στα ασφαλιστικά ταμεία είτε και στις τράπεζες δεν είναι πάντοτε εύκολη υπόθεση για να μπορεί να βρει κάποιος τη λύση χωρίς επαγγελματική βοήθεια. Όταν όμως κάποιος πνίγεται στα χρέη, είναι προφανές ότι δυσκολεύεται και στο να βρει τα χρήματα που απαιτούνται για να ζητήσει την αρωγή ενός επαγγελματία. Να όμως που υπάρχει λύση. Με μια απλή αίτηση στην ηλεκτρονική πλατφόρμα της Ειδικής Γραμματείας Διαχείρισης Ιδιωτικού Χρέους, ο οφειλέτης, είτε για τα ατομικά του χρέη είτε για τα χρέη της επιχείρησής του, μπορεί ακόμη και να αποκτήσει έναν "φύλακα άγγελο" ο οποίος θα τον προστατέψει από την υποχρέωση. Βεβαίως, για να γίνουν όλα αυτά, θα χρειαστεί να απαρνηθεί του τραπεζικού και φορολογικού απορρήτου. Δηλαδή, η πλατφόρμα θα συλλέγει όλα τα στοιχεία για τα εισοδήματά του, για τα περιουσιακά του στοιχεία, για τις καταθέσεις του και φυσικά για το σύνολο των οφειλών του προς πάσας κατεύθυνση.\nΜε την υποβολή της αίτησης στην πλατφόρμα, ο οφειλέτης που θα θεωρηθεί ότι διαθέτει μεσαίο ή υψηλό κίνδυνο υπερχρέωσης, θα μπορεί να απευθυνθεί σε έναν ειδικό. Αυτός θα του κλείσει ραντεβού μέσα σε ένα 10ήμερο και θα του δώσει όλες τις συμβουλές που απαιτούνται προκειμένου να κάνει χρήση όλων των "εργαλείων" ρύθμισης των οφειλών που\nπροβλέπει η ελληνική νομοθεσία. Φυσικά, οι υπηρεσίες δεν χρεώνονται. Τα 52 γραφεία υποστήριξης που λειτουργούν ανά την χώρα, είναι δημόσια και λειτουργούν υπό την Ειδική Γραμματεία Διαχείρισης Ιδιωτικού Χρέους. Στόχος, η αποφυγή της υπερχρέωσης και της δημιουργίας νέας γενιάς κόκκινων δανείων. Φαινόμενο που κυριάρχησε την τελευταία 10ετία καταδικάζοντας εκατοντάδες χιλιάδες πολίτες σε άγχος, ανασφάλεια και σε αρκετές περιπτώσεις και σε απώλεια περιουσιακών στοιχείων.\nΤο μυστικό είναι να γίνει η αίτηση στην πλατφόρμα\nΓια την εκκίνηση της αίτησης μηχανισμού έγκυρης προειδοποίησης, ο χρήστης (Αιτών) εισέρχεται στην Πλατφόρμα επιλέγοντας τον σύνδεσμο «Αιτών». O χρήστης (Αιτών) ανακατευθύνεται σε κατάλληλα διαμορφωμένη σελίδα, όπου καλείται να καταχωρήσει τα διαπιστευτήρια (Όνομα χρήστη, Κωδικός) που χρησιμοποιεί για την είσοδό του στο TAXISnet.\nΓια την εκκίνηση της διαδικασίας, ο χρήστης (Αιτών) εισέρχεται στην αρχική οθόνη της Πλατφόρμας όπου και εμφανίζεται ενημερωτικό μήνυμα σχετικά με την έναρξη της διαδικασίας. To μήνυμα αναφέρει: «Η ηλεκτρονική πλατφόρμα είναι ένα από τα εργαλεία έγκαιρης προειδοποίησης το οποίο μπορεί να εντοπίζει περιστάσεις που μπορεί να οδηγήσουν σε αφερεγγυότητα καθώς και να επισημαίνει στον οφειλέτη την ανάγκη άμεσης αντίδρασης. Ο οφειλέτης, δύναται να υποβάλει αίτηση ένταξης στον ηλεκτρονικό μηχανισμό έγκαιρης προειδοποίησης οφειλετών, τριών επιπέδων κινδύνου αφερεγγυότητας, χαμηλού-μετρίου-υψηλού, για φυσικά και νομικά πρόσωπα. Για την διευκόλυνση της διαδικασίας υποβολής αιτήσεων, η πλατφόρμα διαλειτουργεί με τα πληροφοριακά συστήματα της Ανεξάρτητης Αρχής Δημοσίων Εσόδων (ΑΑΔΕ). Στο σημείο αυτό, ο χρήστης (Αιτών) επιλέγει «Συνέχεια»\nΟ χρήστης (Αιτών) για τη δημιουργία αίτησης επιλέγει το πλήκτρο «Δημιουργία Αίτησης». Με την επιλογή του πλήκτρου «Δημιουργία Αίτησης» εμφανίζεται σχετικό παράθυρο στο οποίο ο χρήστης (Αιτών) καλείται να συναινέσει για την άρση του τραπεζικού και φορολογικού απορρήτου του. Για να συνεχίσει με τη διαδικασία, ο χρήστης (Αιτών) επιλέγει το πλήκτρο «Συμφωνώ». To περιεχόμενο του κειμένου στο οποίο συναινεί είναι το εξής: για την υπαγωγή στον μηχανισμό έγκαιρης προειδοποίησης οφειλετών, θα λάβει χώρα αυτόματη αναζήτηση των στοιχείων ταυτοποίησής σας από τις βάσεις δεδομένων του μητρώου της φορολογικής διοίκησης (ΑΑΔΕ). Με την παρούσα αίτησή μου, παρέχω άδεια για την ως άνω ανάκτηση των στοιχείων. Η υποβολή της αίτησης ένταξης στον Μηχανισμό Έγκαιρης Προειδοποίησης Οφειλετών σύμφωνα με τον ν. 4738/2020 συνεπάγεται αυτοδίκαια την άρση του τραπεζικού και φορολογικού απορρήτου καθώς και την αναζήτηση, πρόσβαση, συλλογή, επεξεργασία και διασταύρωση δεδομένων που με αφορούν και την ανάκτηση και επεξεργασία των δεδομένων της ηλεκτρονικής πλατφόρμας του άρθρου 29 του ν. 4738/2020. Η υποβολή της αίτησης ένταξης στον Μηχανισμό Έγκαιρης Προειδοποίησης οφειλετών σύμφωνα με τον ξ. 4738/2020 συνεπάγεται αυτοδίκαια την άρση του απορρήτου των τραπεζικών καταθέσεων και του φορολογικού απορρήτου ετησίως και για ένα διάστημα τριών ετών μετά την υποβολή της αίτησης»\nΜε την επιλογή του πλήκτρου «Δημιουργία Αίτησης» εμφανίζεται σχετικό παράθυρο στο οποίο ο χρήστης (Αιτών) καλείται να συναινέσει για την άρση του τραπεζικού και φορολογικού απορρήτου του. Για να συνεχίσει με τη διαδικασία, ο χρήστης (Αιτών) επιλέγει το πλήκτρο «Συμφωνώ». Ο χρήστης χρειάζεται να προβεί στην καταχώρηση του ΑΜΚΑ του. Στη συνέχεια ο χρήστης (Αιτών) μεταβαίνει στην ενότητα «Στοιχεία Επικοινωνίας» όπου καταχωρεί την Ηλεκτρονική του Διεύθυνση στο σχετικό πεδίο. Για την ταυτοποίηση της Ηλεκτρονικής Διεύθυνσης που έχει καταχωρηθεί, ο χρήστης (Αιτών) επιλέγει «Αποστολή κωδικού επιβεβαίωσης» επιλέγοντας το σχετικό εικονίδιο. Το σύστημα αποστέλλει αυτοματοποιημένο μήνυμα ηλεκτρονικού ταχυδρομείου με τον κωδικό επιβεβαίωσης στην ηλεκτρονική διεύθυνση που έχει καταχωρηθεί. Με την επιτυχή αποστολή του μηνύματος, εμφανίζεται το μήνυμα «Επιτυχία Αποστολής»\nΣε περίπτωση που ο χρήστης (Αιτών) είναι Φυσικό Πρόσωπο, μεταβαίνει στην καρτέλα «Στοιχεία Οικογένειας» ώστε να καταχωρήσει τα στοιχεία της οικογένειάς του. Ο χρήστης (Αιτών) επιλέγει την οικογενειακή κατάσταση στο ομώνυμο πεδίο και έπειτα καταχωρεί τον αριθμό των εξαρτώμενων μελών της οικογένειάς του στο πεδίο «Αριθμός Εξαρτώμενων Μελών». Για την οριστικοποίηση των στοιχείων του, ο χρήστης (Αιτών) επιλέγει το εικονίδιο «Οριστικοποίηση στοιχείων». Στο αναδυόμενο παράθυρο «Επιβεβαίωση Ενέργειας» που εμφανίζεται, ο χρήστης (Αιτών) επιλέγει το εικονίδιο «Ναι» για την επιβεβαίωση της ενέργειας


Ρέθυμνο: Σε κρίσιμη κατάσταση 50χρονος που διεγνώσθη με τον ιό της γρίπης\nΠρώτη καταχώρηση: Πέμπτη, 28 Φεβρουαρίου 2019, 18:14\nΑπό αρχές του έτους επιβεβαιωμένα περιστατικά στο Γ.Ν.Ρ. υπήρξαν μόνο έξι, τα οποία σύμφωνα με τον κ. Φραγκιαδάκη, νοσηλεύτηκαν στο νοσοκομείο ενώ ένα από αυτά κατέληξε πριν από ένα μήνα.\nΤο νοσοκομείο Ρεθύμνου βρίσκεται στην 3η θέση στην Ελλάδα, σχετικά με τον εμβολιασμένο προσωπικού που υπηρετεί στο ΕΣΥ. «Το ποσοστό που εμβολιάστηκε στο νοσοκομείο μας ιατρικό, νοσηλευτικό, διοικητικό, ανέρχεται στο 55% και βρίσκεται σε υψηλή θέση πανελλαδικά.\nΤελευταία ενημέρωση: Πέμπτη, 28 Φεβρουαρίου 2019, 18:19


Η επιστημονική μέθοδος – student help\nΓια την ανακάλυψη των νόμων που διέπουν τη φύση, οι φυσικοί ακολουθούν μια ενιαία και αποδεκτή διαδικασία, την επιστημονική μέθοδο. Στον αρχαίο κόσμο η βασική μέθοδος στηριζόταν στην παρατήρηση και στο λογικό συλλογισμό.\nΜετά την επιστημονική επανάσταση η επιστημονική πρακτική στηρίζεται στο πείραμα και τα μαθηματικά. Θέτουν ερωτήματα και προσπαθούν να δώσουν απαντήσεις σ’ αυτά ακολουθώντας ορισμένα βήματα, που συνολικά τα ονομάζουμε επιστημονική μέθοδο.\nΤα βασικά στοιχεία της επιστημονικής μεθόδου είναι:\n1] Παρατήρηση. Προκύπτει μέσα από την παρακολούθηση ενός φαινομένου που συμβαίνει γύρω μας.\n2] Η υπόθεση. Πρόκειται για μια πιθανή απάντηση σε κάποιο από τα ερωτήματα που μας δημιουργούνται κατά την παρατήρηση ενός φαινομένου. Η υπόθεση κατόπιν ελέγχεται για την ακρίβεια της με πειραματικές διαδικασίες.\n3] Το πείραμα. Πρόκειται για τη διαδικασία αναπαραγωγής ενός φαινομένου κάτω από ελεγχόμενες συνθήκες, που μπορεί να επαναληφθεί όσες φορές θέλουμε, καθώς με την επεξεργασία των μετρήσεων των φυσικών μεγεθών του φαινομένου οδηγεί στην επαλήθευση ή την απόρριψη μιας υπόθεσης\nΌταν μια υπόθεση επιβεβαιωθεί με την πραγματοποίηση πολλών πειραμάτων μετατρέπεται σε νόμο. Μια σχετική ομάδα νόμων απαρτίζουν μια θεωρία. Η θεωρία παρουσιάζει νέες προβλέψεις που πρέπει να επιβεβαιωθούν με την παρατήρηση και το πείραμα.\nΗ εφαρμογή της επιστημονικής μεθόδου στο φαινόμενο της πτώσης των σωμάτων.\n1/ Αρχική παρατήρηση και υπόθεση.\nΤον 4ο π.Χ. αιώνα ο Αριστοτέλης κάνοντας μια σειρά από παρατηρήσεις που αφορούσαν την κίνηση των σωμάτων, ισχυρίστηκε ότι τα βαρύτερα σώματα πέφτουν πιο γρήγορα από τα ελαφρύτερα. Ο ισχυρισμός του Αριστοτέλη ήταν μια υπόθεση που στηρίχθηκε στην παρατήρηση.\nΠολλές αιώνες αργότερα, ο Γαλιλαίος με χρήση της πειραματικής διαδικασίας προσπάθησε να ελέγξει την υπόθεση του Αριστοτέλη. Η πειραματική διάταξη που χρησιμοποίησε ο Γαλιλαίος για την επανάληψη της πτώσης σώματος σε ελεγχόμενες συνθήκες, ήταν ένα κεκλιμένο επίπεδο με δυο αυλάκια. Από την κορυφή άφηνε δυο σφαίρες να κυλίσουν ταυτόχρονα πάνω στα αυλάκια και παρατηρούσε τους χρόνους κίνησης των δυο σφαιρών, κάθε φορά με σώματα από διαφορετικό υλικό και βάρος. (Ο Γαλιλαίος έκανε χρήση του κεκλιμένου επιπέδου για το λόγο ότι τα σώματα πάνω του κυλούσαν πιο αργά μιας και δεν υπήρχαν τότε όργανα για την μέτρηση μικρών διαφορών χρόνου).\nΟ Γαλιλαίος άφηνε την ίδια στιγμή και το ίδιο ύψος να πέσουν διάφορες σφαίρες και από τις μετρήσεις που έκανε βρήκε και επαλήθευσε ότι τα σώματα πέφτουν ταυτόχρονα.\n3/ Η διάψευση της αρχικής υπόθεσης και διατύπωση νέας\nΚάνοντας επανειλημμένα πειράματα, ο Γαλιλαίος διαπίστωσε ότι η υπόθεση του Αριστοτέλη ήταν λανθασμένη. Τα σώματα πέφτουν σχεδόν ταυτόχρονα, όταν αφεθούν από το ίδιο ύψος την ίδια χρονική στιγμή, ανεξάρτητα από το υλικό και το βάρος τους.\nΟ Γαλιλαίος παρατήρησε μικρές χρονικές διαφορές στις πτώσεις, όταν τα σώματα είχαν μεγάλες διαφορές στις διαστάσεις τους. Κατάλαβε ότι η πτώση των σωμάτων επηρεάζεται από τον αέρα που αντιστέκεται στην κίνηση των σωμάτων και επηρεάζεται περισσότερο όσο πιο μεγάλες είναι οι διαστάσεις τους\nΟ Γαλιλαίος διατύπωσε μια νέα υπόθεση:\nΣε απουσία αέρα, όλα τα σώματα, ανεξάρτητα από το υλικό και το βάρος τους, πέφτουν ταυτόχρονα στο έδαφος, όταν αφεθούν την ίδια στιγμή από το ίδιο ύψος.\nΗ υπόθεση γίνεται φυσικός νόμος: Μετά από πολλές μετρήσεις του ύψους πτώσης και του χρόνου πτώσης, ο Γαλιλαίος επαλήθευσε την υπόθεση του και κατόρθωσε να δια τυπώσει μαθηματική σχέση μεταξύ των μεγεθών αυτών, οπότε η υπόθεση του έγινε φυσικός νόμος.\nΓενίκευση και διατύπωση θεωρίας: Το 1657 ο Robert Hooke ανάπτυξε την αντλία κενού, και έτσι πραγματοποίησε το ιστορικό πείραμα πτώσης ενός νομίσματος και ενός φτερού σε σωλήνα κενού. Με το πείραμα αυτό διατυπώθηκε ότι η υπόθεση του Γαλιλαίου ήταν σωστή.\nΜερικές δεκαετίες αργότερα η υπόθεση του Γαλιλαίου εντάχθηκε σε μια γενικότερη θεωρία που διατύπωσε ο Newton για τις κινήσεις των σωμάτων.


ΕΙΔΗΣΕΙΣ 18/03/2017 - 19:38 | Author: Newsroom\n“Τα 320 δισ. ευρώ δημόσιο χρέος δεν παρήχθησαν από τον ουρανό αλλά παρήχθησαν από ένα σύστημα διαπλοκής και διαφθοράς, το οποίο έχει τρία πράγματα, υπόγειες κινήσεις, νομοθετικές παρεμβάσεις και πρόσωπα. Αν αυτό το σύστημα δεν σπάσει και στα τρία του επίπεδα, το να φτιάχνουμε ένα καινούργιο σύστημα, θα είναι μια συνεχής σύγκρουση η οποία δεν θα έχει αποτέλεσμα. Αυτή η διαδικασία κάθαρσης είναι αναπτυξιακή διαδικασία και δεν έχει να κάνει με τακτικές. Αν έρθει η ΝΔ και έχει να πει κάτι και για τη δική μας περίοδο να βγει και να το πει και όχι λόγια. Εδώ βγαίνουν και μιλάνε πρώην πρωθυπουργοί, που το μισό τους υπουργικό συμβούλιο είναι είτε στη φυλακή ή είναι κατηγορούμενοι, εννοώ τον κύριο Σημίτη. Δεν τον ενοχλεί το γεγονός αυτό; Δεν πρέπει να μιλήσει πάνω σε αυτό; Μιλάω για την περίοδο διακυβέρνησής του, όπου έχει ευθύνη για το τι έγινε, εννοώ και τη αποβιομηχάνιση της χώρας και τον τρόπο με τον οποίο η χώρα μπήκε στην ΟΝΕ και την ευρωζώνη. Εννοώ την πολιτική του και όχι σε προσωπικό επίπεδο”. Για τις δηλώσεις του Υπουργού Εξωτερικών της Τουρκίας σχετικά με το προσφυγικό ο ΑΝΥΕΘΑ Δημήτρης Βίτσας δήλωσε: Τα έχουμε ξανακούσει και έχουμε πει, μη μπερδεύετε το προσφυγικό και τη διαχείρισή του με τα προβλήματα που έχετε μέσα στη χώρα σας ή σε αντιπαράθεση με άλλα ζητήματα που αφορούν άλλες χώρες. Το προσφυγικό είναι ένα ζήτημα ανθρωπιστικό που ρυθμίζεται από τους κανόνες του Διεθνούς Δικαίου, τη Συνθήκη της Γενεύης και το πρωτόκολλο της Νέας Υόρκης. Ως τέτοιο πρέπει να αντιμετωπίζεται. Το προσφυγικό και οι προσφυγικές ροές δεν είναι όπλο στα χέρια του καθενός, είτε της Τουρκίας, είτε οποιουδήποτε άλλου. Όταν κάποιος τα μεταχειρίζεται ως όπλο, ακόμα και στη ρητορική του, κάνει πολύ άσχημα και όπως καταλαβαίνετε μιλάμε για άλλο πράγμα. Τέτοιου είδους απειλές δεν πρέπει να εκστομίζονται ακόμα και όταν έχεις μπροστά σου δημοψήφισμα, όταν έχεις μπροστά σου εκλογές και θέλεις κάτι να πετύχεις. Συγχρόνως υπάρχει και ένα δεύτερο ζήτημα που αφορά τους εταίρους μας στην Ευρωπαϊκή Ένωση, δηλαδή πρέπει να νιώσουν ότι τα σύνορα της Ευρώπης είναι τα σύνορα της Ελλάδας και πρέπει να υπάρξει μια ενιαία στάση αντιμετώπισης του προσφυγικού. Δεν το κάνουν πάντα, δεν το κάνουν παντού και με την πληρότητα την οποία πρέπει. Η Ελλάδα έχει σώσει την τιμή και την ανθρωπιά όλου του κόσμου και αυτό είναι παραδεκτό απ’ όλους. Αναφερόμενος στην υπόθεση με τα παγιδευμένα δέματα ο κ.Βίτσας είπε: Το γεγονός ότι το θέμα αυτό γίνεται ζήτημα εσωτερικής αντιπαράθεσης, νομίζω ότι είναι φαινόμενο των καιρών, όπου η αντιπολιτευτική διάθεση μπορεί να φθάσει στα υψηλότερα επίπεδα. Είδα τον εκπρόσωπο της ΝΔ να λέει απίθανα πράγματα. Ξεχνάμε ότι ένα δέμα μπορεί να έφυγε από την Ελλάδα και να μην ανιχνεύτηκε αλλά συγχρόνως μπαίνει στη Γερμανία και δεν ανιχνεύεται. Αν έρθει κάποιο δέμα στο Υπουργείο Εθνικής Άμυνας στην Ελλάδα ή σε άλλα υπουργεία και εκεί θα πρέπει να ανιχνευτεί. Άρα πέφτουμε στον παιχνίδι εκείνων των κύκλων, που ως υπολείμματα τρομοκρατικών ομάδων, θέλουν να κάνουν εμφανή την παρουσία τους. Αυτό που πρέπει να κάνουμε εμείς, είναι να βελτιώσουμε ακόμα περισσότερο, να δούμε όπως είπε και ο Νίκος Τόσκας: τι κενά παρουσιάζονται, αν παρουσιάζονται, άλλωστε τα μηχανήματα που έχουμε είναι τελευταίας τεχνολογίας. Αν υπάρχει ζήτημα ανθρώπινου παράγοντα ή αν υπάρχει ζήτημα τεχνολογικού παράγοντα να το λύσουμε. Αν έφθανε στο Υπουργείο Εθνικής Άμυνας ένα δέμα με αποστολέα τον κύριο Σόιμπλε τα παιδιά που θα ήταν στη φρουρά θα ψιλαζόντουσαν κάτι.


Ελλάδα-Ρωσία | ΕΙΔΗΣΕΙΣ - ΡΩΣΙΑ - Αντιτρομοκρατικός νόμος στη Ρωσία ορίζει να... πληρώνουν οι συγγενείς!\nΑντιτρομοκρατικός νόμος στη Ρωσία ορίζει να... πληρώνουν οι συγγενείς!\nΛίγους μήνες πριν από τους Ολυμπιακούς Αγώνες του Σότσι, η ρωσική Κάτω Βουλή ενέκρινε χθες ένα νέο αντιτρομοκρατικό νόμο, ο οποίος ενισχύει τις κυρώσεις και προβλέπει κυρίως οικοινομική ευθύνη για τις οικογένειες τρομοκρατών.\nΟ νόμος παρέχει τη δυνατότητα έρευνας σχετικά με την οικονομική κατάσταση των συγγενών "ενός ανθρώπου που έχει προβεί σε τρομοκρατική ενέργεια και ορίζει ότι είναι πιθανό να υποχρεωθούν οι συγγενείς του να πληρώσουν για τις ζημιές που αυτός έχει προκαλέσει".\nΒάσει του νόμου αυτού μπορεί να επιβληθεί ποινή κάθειρξης ως και δέκα χρόνια για οιονδήποτε "έχει εκπαιδευτεί για να διαπράξει τρομοκρατικές ενέργειες", κυρίως για το χειρισμό εκρηκτικών και άλλων όπλων.\nΠροβλέπει επίσης ποινή κάθειρξης μέχρι και δέκα χρόνια για οποιονδήποτε συμμετέχει σε τρομοκρατική οργάνωση στο εξωτερικό, οι ενέργειες της οποίας θεωρείται ότι βλάπτουν τα συμφέροντα της Ρωσίας.\nΟρισμένοι τσετσένοι ισλαμιστές μάχονται τώρα στη Συρία και πρέπει να θεωρηθούν μισθοφόροι "που μάχονται όχι μόνο για τις ιδέες ή για την ελευθερία, αλλά για το χρήμα", δήλωσε ένας από τους νομοθέτες, ο βουλευτής Νικολάι Κοβαλιόφ, ο οποίος πρόσκειται στο Κρεμλίνο.\nΟ νέος αντιτρομοκρατικός νόμος πρέπει τώρα να εγκριθεί από των 'Ανω Βουλή και να υπογραφεί από τον πρόεδρο Βλαντίμιρ Πούτιν.\nΛέξεις Κλειδιά: Ολυμπιακοί Αγώνες του Σότσι, ρωσική Κάτω Βουλή, αντιτρομοκρατικός νόμος, Ρωσία, Συρία, Βλαντίμιρ Πούτιν\nΜπράβο τους, Άξιοι! Παναγιώτης 27.10.2013 22:27


Schaeuble – Linnemann για Ελλάδα: Θεσμοθέτηση χρεοκοπίας εντός ευρώ. – Λαϊκή Ενότητα Υγείας-Πρόνοιας Αττικής\nSchaeuble – Linnemann για Ελλάδα: Θεσμοθέτηση χρεοκοπίας εντός ευρώ.\nΗ Γερμανία και ο Schaeuble, βλέποντας την παταγώδη αποτυχία των μνημονιακών προγραμμάτων, που με τη βοήθεια των πολιτικών υπαλλήλων τους στην Αθήνα εφάρμοσαν και το γεγονός ότι η Ελλάδα είναι αδύνατο με αυτά τα προγράμματα να βγει στις αγορές και επειδή δεν δίνουν με κανέναν τρόπο τέταρτη χρηματοδότηση, η Ελλάδα βαίνει σε τροχιά πτώχευσης, φαίνεται να ετοιμάζουν να θεσμοθετήσουν ένα νέο ειδικό καθεστώς της χρεοκοπίας εντός της ευρωζώνης, το οποίο, όμως, θα δίνει και τη δυνατότητα της αποχώρησης του χρεοκοπημένου κράτους.\n30 Ιανουαρίου 2017 · Posted in Οικονομία ·\n« Νέο πολλαπλό σφαγείο στις συντάξεις.\nΣτάση εργασίας για υποστελέχωση-υποχρηματοδότηση στο «Γ. Γεννηματάς» »


Xiaomi CIGA: premium μηχανικό ρολόι, με τιμή 168€! - GizChina Greece\nXiaomi CIGA: premium μηχανικό ρολόι, με τιμή 168€!\nΔυναμικά συνεχίζει την εξάπλωσή της στην αγορά – όχι μόνο της τεχνολογίας- η Xiaomi και σήμερα έγινε γνωστό οτι διαθέτει στην αγορά το νέο της μηχανικό ρολόι Xiaomi CIGA, σε συνεργασία όπως πάντα με μία από τις θυγατρικές της μέσω της πλατφόρμας crowdfunding Mijia. Το νέο ρολόι αποτελεί το δεύτερο μοντέλο της σειράς CIGA Design – και σίγουρα το πιο εντυπωσιακό μέχρι στιγμής.\nΤο Xiaomi CIGA θα το βρείτε διαθέσιμο στο Aliexpress με τιμή 168€!\nΑποκτήστε το Xiaomi CIGA 2nd Gen στα 168€!\nΑν ενδιαφέρεστε για το περσινό Xiaomi CIGA επίσης, θα το βρείτε και αυτό διαθέσιμο με τιμή 170€ από το Banggood!\nΑποκτήστε το Xiaomi CIGA 1st Gen στα 170€!\nNext post OnePlus 6: το νέο «flagship killer» έρχεται, δείτε το event live εδώ!\nPrevious post How to: 5 τρόποι να παρακάμψουμε το κλείδωμα οθόνης της Android συσκευής μας


ΕΛΛΑΔΑ 22 Αυγούστου 2015\nΟ περιορισμός στις μετεγγραφές και τα capital controls σε συνδυασμό με τις επιδόσεις των υποψηφίων σκιαγραφούν ένα τοπίο στο οποίο οι βάσεις εισαγωγής σημειώνουν σημαντική και γενικευμένη μείωση\nΛίγες μέρες ακόμα θα πρέπει να περιμένουν οι υποψήφιοι εισαγωγής σε ιδρύματα τριτοβάθμιας εκπαίδευσης, καθώς τα αποτελέσματα, εις ό,τι αφορά το πού θα κυμανθούν οι βάσεις εισαγωγής δεν αναμένονται πριν τα μέσα της επόμενης εβδομάδας.\nΟι κακές επιδόσεις της πλειονότητας των μαθητών προδιαγράφουν μεγάλη πτώση στις βάσεις, ενώ σημαντικό ρόλο έπαιξε και το θέμα των μετεγγραφών, καθώς το νέο περιοριστικό νομοθετικό πλαίσιο ώθησε αρκετούς να δηλώσουν τμήματα κοντά στον τόπο κατοικίας τους. Παράλληλα, η εμπειρία των capital controls εν μέσω της προθεσμίας συμπλήρωσης του μηχανογραφικού, έστρεψε μία μερίδα υποψηφίων σε ιδρύματα κοντά στην κατοικία τους καθώς δεν γνώριζαν αν θα μπορούσαν έστω να ανοίξουν έναν τραπεζικό λογαριασμό.\nΜπορεί πέρσι οι βάσεις να πήραν την ανιούσα, όμως οι φετινές εκτιμήσεις, σύμφωνα με δημοσίευμα του Ελεύθερου Τύπου, κάνουν λόγο για μεγάλη πτώση.\nΗ μεγαλύτερη πτώση φαίνεται ότι θα καταγραφεί στις πολυτεχνικές σχολές της Αθήνας οι οποίες εκτιμάται ότι θα χάσουν μέχρι και 800 μόρια, ενώ ακόμα και η Νομική Αθήνας φαίνεται να επιστρέφει στη βάση του 2013, με απώλεια 200 μορίων. Αν και στις μέχρι τώρα εκτιμήσεις ανά σχολή δεν αποτυπώνεται μεγάλη πτώση βάσεων στα περιφερειακά Ιδρύματα, αρκετοί αναλυτές επισημαίνουν ότι η απώλεια ακόμα και 1.000 με 1.500 μορίων είναι πολύ πιθανή, λόγω των μετεγγραφών και των capital controls, δύο παραμέτρων που δεν έχουν ληφθεί υπ’ όψιν.\nΑναλυτικότερα οι εκτιμήσεις:\nΑκόμα και στο όριο των 18.000 μορίων αναμένεται να κινηθεί η Νομική Αθηνών, όταν πέρσι είχε φτάσει τα 18.700. Η Νομική Κομοτηνής υπολογίζεται να χάσει ακόμα και 800 μόρια, ενώ το ίδιο αναμένεται και για τις σχολές Ψυχολογίας. Μικρότερες θα είναι οι απώλειες στις σχολές που έχουν ειδικό μάθημα, όπως τα ΜΜΕ, μιας και οι επιδόσεις των υποψηφίων ήταν αρκετά καλές.\nΠτώση τουλάχιστον 500 μορίων θα σημειωθεί σχεδόν σε όλες τις σχολές του 2ου επιστημονικού πεδίου, καθώς τα δύο μαθήματα βαρύτητας, τα Μαθηματικά και η Φυσική, δυσκόλεψαν τους υποψηφίους. Η Πληροφορική Αθηνών θα πέσει αισθητά κάτω από τα 17.000, ενώ οι Φυσικομαθηματικές δεν θα σημειώσουν τόσο μεγάλη πτώση, κυρίως γιατί η βάση εισαγωγής τους κυμαίνεται σε μεσαία επίπεδα, 14.000-16.000 μόρια.\nΗ πιο σίγουρη επιστροφή στα επίπεδα του 2013 είναι η Σχολή της Ιατρικής Αθηνών, η οποία πέρσι «κέρδισε» 300 μόρια, τα οποία θα χάσει φέτος. Οι αριστούχοι στη Βιολογία, μάθημα βαρύτητας για το 3ο επιστημονικό πεδίο, ήταν πολύ πιο περιορισμένοι σε σχέση με πέρσι, γεγονός που θα επηρεάσει και τις παραϊατρικές σχολές, που κερδίζουν σταθερά το ενδιαφέρον των υποψηφίων. Οι Φαρμακευτικές, για παράδειγμα, υπολογίζεται να χάσουν μέχρι και 600 μόρια.\nΜέχρι και 1.000 μόρια υπολογίζεται να χάσουν κάποιες σχολές από το συγκεκριμένο πεδίο. Για τα δημοφιλή τμήματα σε Αθήνα και Θεσσαλονίκη η πτώση κυμαίνεται από 200 έως και 700 μόρια. Οι Σχολές Ηλεκτρολόγων και Μηχανολόγων στο ΕΜΠ χάνουν τις δυσθεώρητες βάσεις που απέκτησαν πέρσι επιστρέφοντας στα 18.500 μόρια. Στα ίδια επίπεδα ή ελαφρώς ανεβασμένα, χωρίς να ξεπερνάνε τα 100 μόρια, θα κυμανθούν κάποια τμήματα που κυμαίνονται στο 13 με 14.\nΕδώ η απώλεια ακόμα 1.000 μορίων εκτιμάται με μεγαλύτερη σιγουριά, καθώς οι χαμηλές επιδόσεις στο υποχρεωτικό μάθημα των Αρχών Οικονομικής Θεωρίας δεν αφήνουν πολλά περιθώρια. Πτωτική πορεία την οποία δεν μπορούν να εκτιμήσουν οι αναλυτές θα σημειωθεί και στα περιφερειακά τμήματα, μερικά εκ των οποίων είναι κάτω από τη βάση, καθώς η ζήτηση είναι αυτή που θα καθορίσει τα τελικά νούμερα. Πάντως, οι δημοφιλείς σχολές στα κεντρικά Ιδρύματα αναμένεται να σημειώσουν σημαντική πτώση στα μόρια.


Ο Δημήτρης Υφαντής στο pressmixer.gr: "Οι αξίες πάντα υπάρχουν, κάτω από οποιαδήποτε συνθήκη"\nΜε τα τραγούδια του καταφέρνει να σπάει το φράγμα του χρόνου και να μας μεταφέρει από το χθες στο σήμερα, με ένα δικό του και πολύ ξεχωριστό τρόπο. Από την αρχή ασχολήθηκε με πολλά είδη μουσικής και οι επιρροές αυτών των ειδών είναι εμφανείς στις μουσικές του προτάσεις. Ο Δημήτρης Υφαντής, μιλάει στο pressmixer.gr για τις μουσικές αξίες της εποχής μας, αλλά και για την λυτρωτική, πολλές φορές, επιστροφή στις ρίζες μας.\nΡεμπέτικο και λαϊκό τραγούδι, βυζαντινή και κλασική μουσική, παραδοσιακοί ήχοι και σύγχρονες πινελιές. Σ’ αρέσει να μαθαίνεις και να πειραματίζεσαι στη μουσική ή θεωρείς "υποχρεωτικό" για ένα μουσικό το πέρασμα από διάφορα είδη;\nΗ μουσική είναι μία, τα είδη της είναι πολλά. Είναι σημαντικό να μαθαίνεις τα πάντα για την τέχνη σου, να μην λιμνάζεις. Μόνο έτσι θα αξιοποιήσεις το όποιο ταλέντο σου χαρίστηκε.\nΠοιο είδος ή ποια ακούσματα σ’ έχουν "προκαλέσει" πιο πολύ και ως καλλιτέχνη και ως άνθρωπο;\nΌπως ξέρεις είμαι Ηπειρώτης. Κατά κύριο λόγο, λοιπόν, τα παραδοσιακά τραγούδια είναι αυτά που με έχουν "προκαλέσει" και που μου αρέσει να τα εξελίσσω, πάντα με σεβασμό.\nΗ κρίση που περνά το τραγούδι τα τελευταία χρόνια οφείλεται στην γενικότερη κρίση της εποχής ή απλά έχουμε εθιστεί στην "ευκολία";\nΝομίζω ότι και τα δυο έχουν παίξει το ρόλο τους. Ειδικά από τότε που το τραγούδι μπήκε στην εικόνα, άρχισε η απαξίωσή του. Αλλά οι αξίες πάντα υπάρχουν, κάτω από οποιαδήποτε συνθήκη...\nΤι νοσταλγείς απ’ τη μουσική σου ζωή στην Αθήνα και τι διαφορετικό σου προφέρει καλλιτεχνικά η επιστροφή σου στα Ιωάννινα;\nΝοσταλγώ τις παραστάσεις μας με το Τρίφωνο, αλλά και την εποχή της άνθησης των μουσικών σκηνών...Η επιστροφή στις ρίζες μου με γεμίζει ηρεμία και με κάνει να δημιουργώ μαζί τους...\nΑπό άποψη τρόπου και ποιότητας ζωής, φαντάζομαι, υπάρχουν τεράστιες διαφορές μεταξύ Αθήνας και Ιωαννίνων...\nΝαι! Δεν χρειάζεται να το αναλύσουμε...Είναι τεράστια η διαφορά.\nΗ επιστροφή στην παράδοση και τις ρίζες μας – τόσο μουσικά όσο και γενικά – είναι μια πιθανή διέξοδος από τα σύγχρονα προβλήματα;\nΊσως είναι και η μόνη διέξοδος. Η επιστροφή του κόσμου στις ρίζες του, η επιστροφή στην οικογένεια και στους φίλους είναι από τα καλά της κρίσης.\nΤι αλλαγές έφερε σε σένα η μετά Τρίφωνο εποχή;\nΜια ισορροπημένη ατομικότητα, που στηρίχτηκε όμως και στο Τρίφωνο...Χρωστάω πολλά στον Νίκο και στην Ερωφίλη...\nΠοιος στίχος σε εκφράζει αυτή την περίοδο και ποιος στίχος θα ήθελες να σε εκφράζει;\nΕίναι αρκετοί στίχοι και στις 2 περιπτώσεις...Είχαμε και έχουμε τεράστιους στιχουργούς...Θα ξημερώσουμε για να σου πω!\nΤι αναμένουμε από σένα προσεχώς;\nΤρεις εμφανίσεις μου στο Ρυθμό stage στις 6, 13 και 20 Νοεμβρίου μαζί με τον Θοδωρή Κοτονιά και τον Σταύρο Σιόλα, με τίτλο "Ακούω φωνές", όπου, εκτός από τις επιτυχίες της προσωπικής μας δισκογραφίας θα παρουσιάσουμε και πολλά άλλα αγαπημένα τραγούδια σε μια ατμόσφαιρα λυρισμού και διονυσιακών εξάρσεων.\nΑπό 18 Δεκεμβρίου θα εμφανίζομαι στην Ακτή Πειραιώς με την Ελεωνόρα Ζουγανέλη και την Φωτεινή Βελεσιώτου.\nΜπορείτε να δείτε περισσότερα για τις εμφανίσεις του Δημήτρη Υφαντή εδώ.\nΕτικέτες Δημήτρης Υφαντής


Παρασκήνιο: Πώς φτάσαμε στο σκληρό lockdown της Αττικής - Οι τρεις δείκτες ... | Πολιτική Ειδήσεις\nΠαρασκήνιο: Πώς φτάσαμε στο σκληρό lockdown της Αττικής - Οι τρεις δείκτες που τρόμαξαν κυβέρνηση και ειδικούς\nΤρία ήταν οι βασικοί δείκτες που οδήγησαν την κυβέρνηση και τους ειδικούς στην απόφαση για πιο σκληρά μέτρα στην Αττική.\nΓΡΑΦΕΙ: ΣΩΤΗΡΗς ΣΤΑΘΟΠΟΥΛΟς published 10 Φεβ. 21 (07:33) | update: 10 Φεβ. 21 (08:46)\nΗ ραγδαία επιδείνωση των επιδημιολογικών στοιχείων αποτέλεσαν μονόδρομο για την κυβέρνηση και τους λοιμωξιολόγους προκειμένου να αποφασίσουν την επιβολή ενός σκληρού lockdown στην Αττική.\nΣύμφωνα με πληροφορίες, ο πρωθυπουργός με το που επέστρεψε τη Δευτέρα από το Ισραήλ και με την εικόνα που είχε διαμορφωθεί μέχρι εκείνη την στιγμή, είδε πως δεν υπήρχαν περιθώρια για άλλες επιλογές.\nΣε κοινή γραμμή με το Μαξίμου, ο υπουργός Υγείας βγήκε χθες το πρωί στο "Open" και προανήγγειλε την αυστηροποίηση των σκληρών μέτρων. Αμέσως το μήνυμα αυτό μεταδόθηκε σε όλα τα κυβερνητικά στελέχη, που μέχρι εκείνη την στιγμή αγνοούσαν τις προθέσεις του Κυριάκου Μητσοτάκη και άρχισαν να τάσσονται δημόσια υπέρ της επιβολής μιας σκληρής καραντίνας.\nΤι σημαίνει το lockdown που ανακοίνωσε ο Μητσοτάκης: Τι κλείνει και τι μένει ανοιχτό μέχρι τις 28 Φεβρουαρίου\nΤο "κόκκινο" τρεις δείκτες\nΤρία ήταν οι βασικοί δείκτες που οδήγησαν την κυβέρνηση και τους ειδικούς σε αυτή την απόφαση.\nΟ πρώτος αφορούσε το σύστημα υγείας που άρχισε να δέχεται ισχυρή πίεση. Το προηγούμενο 24ωρο η αναλογία στα νοσοκομεία της Αττική ήταν δύο εισαγωγές έναντι ενός εξιτηρίου, ενώ συνολικά νοσηλεύονται σε όλη την χώρα 1900 άτομα. Παράλληλα αυξάνεται συνεχώς ο αριθμός των διασωληνομένων φτάνοντας σε μόλις τέσσερις ημέρες τους 277 από τους 231 που ήταν το Σάββατο. "Οι κλίνες ΜΕΘ είναι 230 στην Αττική και από αυτές είναι κατειλημμένες οι 166. Έχουμε κάλυψη 72%" δήλωσε στο Mega η πρόεδρος της ΕΙΝΑΠ Ματίνα Παγώνη.\nΟ δεύτερος λόγος είχε να κάνει με την έξαρση της πανδημίας που παρουσιάζεται στην Αττική, που χθες καταγράφηκαν 750 κρούσματα σε σύνολο 1526, γεγονός που δεν άφηνε κανένα περιθώριο για πιο ήπια μέτρα. Το κέντρο της Αθήνας εντοπίστηκαν τα περισσότερα κρούσματα φτάνοντας τα 206 και ακολουθούν τα βόρεια προάστια με 109, ο Δυτικός Τομέας με 108 και ο Πειραιάς με 102 κρούσματα.\nΓια πρώτη φορά ανησυχία υπήρξε και για την εξάπλωση της πανδημίας στα παιδιά τα οποία μπορεί να μην νοσούν, αλλά μεταδίδουν τον κορονοϊό στο οικογενειακό τους περιβάλλον. Το ποσοστό στις ηλικίες από 0 έως 9 ετών αυξήθηκε σημαντικά σε σχέση με τον συνολικό αριθμό των κρουσμάτων. Είναι ενδεικτικό πώς από τις 24 έως τις 30 Ιανουαρίου καταγράφηκαν θετικά 435 παιδιά σε σύνολο 6.676 κρουσμάτων.\nΜέτρα για να μην γίνουμε Πορτογαλία\nΟ πρωθυπουργός έχοντας πλήρη εικόνα των επιδημιολογικών δεδομένων και βλέποντας τα όσα τραγικά συμβαίνουν τις τελευταίες ημέρες στην Πορτογαλία, πήρε την κατάσταση στα χέρια του.\nΑν και τα στοιχεία μέχρι στιγμής είναι σαφώς καλύτερα σε σχέση με τις υπόλοιπες ευρωπαϊκές χώρες ο Κυριάκος Μητσοτάκης θέλησε να οδηγήσει την χώρα άμεσα σε αυστηρότερα περιοριστικά μέτρα πριν να είναι αργά. "Θα μπορούσαμε να περιμένουμε ακόμη κάποιες μέρες, αλλά το καμπανάκι είναι ηχηρό και έχουμε μάθει να λειτουργούμε ώστε να προλαμβάνουμε και να μην ακολουθούμε το πρόβλημα, για να σώζουμε ζωές" είπε μεταξύ άλλων ο πρωθυπουργός στο τηλεοπτικό του μήνυμα προς τον ελληνικό λαό.\nΟ Κυριάκος Μητσοτάκης συγκάλεσε έκτακτη σύσκεψη στο Μαξίμου με την συμμετοχή όλων των αρμόδιων φορέων και στην συνέχεια ζήτησε να συνεδριάσουν οι λοιμωξιολόγοι με μοναδικό αντικείμενο την λήψη νέων περιοριστικών μέτρων για την Αττική. Μία σύσκεψη που κράτησε μόλις δύο ώρες επιβεβαιώνοντας της πλήρη ταύτιση των ειδικών με την άποψη του πρωθυπουργού για την επιβολή ενός σκληρού lockdown.\nLockdown στην Αττική: Κλειστά από Δευτέρα τα Ποινικά Δικαστήρια, οι Εισαγγελίες και ο Άρειος Πάγος\nΜετά το lockdown επιστρέφει το "ακορντεόν"\nΟ πρωθυπουργός σε αυτή την δύσκολη στιγμή που περνάει η χώρα βγήκε ξανά μπροστά επιλέγοντας ο ίδιος να μιλήσει στους πολίτες για αυτή την απόφαση. "Αναλαμβάνω την ευθύνη των πρόσθετων μέτρων για την προστασία της Δημόσιας Υγείας" είπε χαρακτηριστικά και πρόσθεσε "στόχος, είναι να βρισκόμαστε πάντα ένα βήμα μπροστά από τον ιό. Και η τακτική αυτή έφερε αποτέλεσμα στο τελευταίο "απαγορευτικό" του Ιανουαρίου".\nΩστόσο δεν είναι βέβαιο πως μετά το lockdown θα επιστρέψουμε σταδιακά στην κανονικά καθώς όπως είπε ο Κυριάκος Μητσοτάκης το σύστημα "ακορντεόν" θα επιστρέψει. "Δεν θα κρυφτώ: Στο δίμηνο που ακολουθεί η βεντάλια των περιορισμών ενδεχομένως θα ανοίγει και θα κλείνει ανάλογα με τα επίπεδα του συναγερμού. Από μας εξαρτάται τι θα συμβαίνει κάθε φορά", είπε ο πρωθυπουργός.\nΠαράλληλα έκανε και αυτοκριτική όσον αφορά τα πισωγυρίσματα για τα μέτρα σε συγκεκριμένους κλάδους. "Στην κοινή προσπάθεια υπάρχουν λάθη, σύγχυση και αβλεψίες. Όμως, δεν πρέπει να χάνουμε τη μεγάλη εικόνα. Σήμερα είμαι περισσότερο παρά ποτέ πεπεισμένος ότι έχει αρχίσει να γράφεται ο επίλογος αυτής της πρωτοφανούς περιπέτειας".


Τι είδος δενδρου ειναι? - Ρώτησε! - Ερωτήσεις Άρθρα Μέλη Εγγραφή\nΠοτε φυτευονται τα οπωροφόρα δενδρα;\nΑπάντηση: νομίζω την άνοιξη\nΑπάντηση: Εκείνα που ρίχνουν κάθε έτος τα φύλλα τους. Τα άλλα λέγονται αειθαλή.\nΑπάντηση: υπεροχο! συγχαρητηρια σε οσους βαζουν τετοιες πληροφοριες εδω περα, να μαθαινουμε καινουρια πραγματα για τη φυση. ασχετο, το δεντρο πρεπ...\nΑπό που αγοράζω δενδρώδες μύρτιλο\nΑπάντηση: καλλιεργεια για το δενδρο χαρουπια\n΄παραδείγματα για κωνοφόρα δένδρα\nΑπάντηση: πεύκο, κυπαρίσσι\nποσα ειδη φυτων υπαρχουν?\nΑπάντηση: Τα είδη φυτών που έχουν καταγραφεί στην Ελλαδα ξεπερνούν τα 6.500 και τα ενδημικά είδη είναι 1.150 δηλ. δεν παρατηρούνται σε άλλη χώρα το...\nΤι είναι το δέντρο μπονσαι και ποια η Ιστορια του;\nΑπάντηση: Πριν 4.000 χιλ. χρόνια οι Αιγύπτιοι φύτευαν δέντρα σε γλάστρες που σκάλιζαν σε πέτρες τα οποία τα είχαν περισσότερο για πρακτικούς λόγου...\nποσα ειδη φυτων υπαρχουν στην ελλαδα\nΑπάντηση: Τα είδη φυτών που έχουν καταγραφεί (Στην Ελλάδα) ξεπερνούν τα 6.500 και τα ενδημικά είδη είναι 1.150 δηλ. δεν παρατηρούνται σε άλλη χώρα ...\nΤι είδος δενδρου ειναι?\nΚαθε πρωι που πηγαινω στη σταση για το λεωφορειο, περνω απο ενα στενο, στο οποιο υπαρχει ενα πανεμορφο δενδρο, το οποιο εχει πολλα κιτρινα και μικρα ανθη, και κρεμονται κατι πραγματακια (οι καρποι πρεπει να ειναι), τα οποια μοιαζουν με μακρυα και λεπτα φασολια... πατησα στο google φασολια δενδρο ανθος και διαφορες παραλαγες, αλλα δε μου βγαζει κατι παρομοιο... μηπως ξερετε ποιο ειναι το ειδος του δενδρου? Ελπιζω να το περιεγραψα αρκετα λεπτομεριακα :-)\tΑπαντήστε στην ερώτηση\nρώτησε η thomassangster\nΜάλλον κάποιο είδος ακακίας ή ιτιάς\nΟι φασολιές δεν γίνονται τόσο μεγάλες\tΣχόλια απάντησης\nαπάντησε ο mistegniotis\nΚαι τα φασόλια μην τα μαζέψεις για να τα κάνεις φασολάδα ή γιαχνί. Πιθανότατα είναι τοξικά.\tσχολίασε ο mistegniotis\n- 2015-10-16 20:20:03\tΧαχα!!! Ενταξει , ευχαριστω πολυ :-)\tσχολίασε η thomassangster\n- 2015-10-16 21:46:32\tΣχολιάστε την απάντηση\nπες μας λιγο περισσοτερα ;ρ τα φυλλα του πως ειναι?\tΣχόλια απάντησης\nΠολλα, μικρα, και λεπτα, οπως και τα κοτσανακια τους\tσχολίασε η thomassangster\n- 2015-10-16 21:47:13\tΚατι τετοιο ισως?\nhttp:// static6.depositphotos.com/ 1000605/634/i/950/ depositphotos_6342328-Mimosa- tree-with-yellow-flowers.jpg\tσχολίασε η wonderful\n- 2015-10-17 10:49:31\tΟχι, ειχε πιο μικρα φυλλα και λιγοτερα πεταλα\tσχολίασε η thomassangster\n- 2015-10-17 15:44:47\tΣχολιάστε την απάντηση\nΒγάζει καλά πορτοκάλια 3-4 χρόνια αφού φυτευτεί σε ένα σημείο. Αν βγάλει καρπούς πιο πριν καλύτερα να τους κόβεις για να ωριμάσει το δέντ...\nΦιλοξενει κι αυτος δεκαδες ειδη ζωων,φυτων κι εντομων\nΚρεμα σωματος με glitter Πυρετος το βραδυ Νυχια στον κορυδαλλο υμνος παο στα αραβικα σφολιατινια με τυρι γωνιακοι καναπεδες νεοσετ ρωτα την αγαπη επεισοδια 11 θεματα πανελληνιων 2006 αοθ μενεγακη εκπομπη μετα τον χωρισμο συμμετεχει ο δημητρης σταροβας free download ακτοπλοικα δρομολογια θεσσαλονικη αλοννησος Απαντημένες ερωτήσεις στην κατηγορία Φυτά\nΦιλοξενει κι αυτος δεκαδες ειδη ζωων,φυτων κι εντομων\tΑπάντηση:\nΒουνό Διαβάστε περισσότερα...\nΠοτε φυτευονται τα οπωροφόρα δενδρα;\tΑπάντηση:\nνομίζω την άνοιξη Διαβάστε περισσότερα...\n΄παραδείγματα για κωνοφόρα δένδρα\tΑπάντηση:\nπεύκο, κυπαρίσσι Διαβάστε περισσότερα...\nποσα ειδη φυτων υπαρχουν?\tθελουμε να μαθουμε ποσα ειδη φυτων υπαρχουν στην Ελλαδα!\tφυτα Απάντηση:\nΤα είδη φυτών που έχουν καταγραφεί στην Ελλαδα ξεπερνούν τα 6.500 και τα ενδημικά είδη είναι 1.150 δηλ. δεν παρατηρούνται σε άλλη χώρα του κόσμου. Αντίστοιχα η Γερμανία, με έκταση σχεδόν τριπλάσια της Ελλάδος έχει 2.700 είδη και 6 ενδημικά, η Αγγλία με διπλάσια έκταση έχει 1.550 είδη και 16 ενδημικά, η Ισπανία με τετραπλάσια έκταση έχει τον ίδιο αριθμό ειδών.\nΊσως ακούγεται αστείο, αλλά δεν ξέρουμε ακριβώς πόσα είδη ζώων και φυτών υπάρχουν σε ολον τον κοσμο . Το λιγότερο είναι 5 με 10 εκατ... Διαβάστε περισσότερα...\nΤι είναι το δέντρο μπονσαι και ποια η Ιστορια του;\tΤι είναι το δέντρο μπονσαι και ποια η Ιστορια του. απο που προηλθε πως παρουσιαζεται, Τι δεντρα υπαρχουν.\tμπονσαι bonsai ιστορια του μπονσαι ειδη δεντρων μπονσαι mponsai μπονζαι bonsai history τι ειναι Απάντηση:\nΠριν 4.000 χιλ. χρόνια οι Αιγύπτιοι φύτευαν δέντρα σε γλάστρες που σκάλιζαν σε πέτρες τα οποία τα είχαν περισσότερο για πρακτικούς λόγους έτσι ώστε να έχουν ανά πάσα στιγμή διάφορα βότανα ή και δέντρα για τον καρπό τους. Στην συνέχεια ακολουθούν οι Βαβυλώνιοι, Ινδοί, Ρωμαίοι, και φυσικά οι Αρχαίοι Έλληνες. Στην Ευρώπη και ειδικότερα στην Ελλάδα συνήθιζαν να φυτεύουν ένα δένδρο για να συμβολίζει κάποιο γεγονός όπως για παράδειγμα την γέννηση ενός παιδιού. Στις περισσότερες πλατείες υπάρχουν... Διαβάστε περισσότερα...\nποσα ειδη φυτων υπαρχουν στην ελλαδα\tΑπάντηση:\nΤα είδη φυτών που έχουν καταγραφεί (Στην Ελλάδα) ξεπερνούν τα 6.500 και τα ενδημικά είδη είναι 1.150 δηλ. δεν παρατηρούνται σε άλλη χώρα του κόσμου. Αντίστοιχα η Γερμανία, με έκταση σχεδόν τριπλάσια της Ελλάδος έχει 2.700 είδη και 6 ενδημικά, η Αγγλία με διπλάσια έκταση έχει 1.550 είδη και 16 ενδημικά, η Ισπανία με τετραπλάσια έκταση έχει τον ίδιο αριθμό ειδών.\nπηγή: http://www.mani.org.gr/hlorida/ Διαβάστε περισσότερα...


Τι Είναι ο Κεϋνσιανός Πολλαπλασιαστής – Μακροοικονομικη Θεωρια\nΤι Είναι ο Κεϋνσιανός Πολλαπλασιαστής\nDate: 24 Φεβρουαρίου, 2020Author: George Alogoskoufis 0 Σχόλια\nαπό τον Εconomist\n11 Αυγούστου και 8 Σεπτεμβρίου 2016\nΌταν ο Barak Obama επιδίωξε να ενισχύσει την οικονομία της Αμερικής με ένα πακέτο δημοσιονομικών μέτρων αξίας άνω των 800 δισεκατομμυρίων δολαρίων μετά την οικονομική κρίση του 2008, ακολούθησε έντονη συζήτηση. Ορισμένοι οικονομολόγοι θεώρησαν ότι οι δαπάνες δεν θα βοηθούσαν την οικονομία να ανακάμψει. Άλλοι υποστήριξαν ότι το πακέτο θα μπορούσε να προσθέσει περισσότερα από 800 δισεκατομμύρια δολάρια στο ΑΕΠ. Αυτά τα επιχειρήματα επικεντρώθηκαν στην αξία του κεϋνσιανού πολλαπλασιαστή, ο οποίος καθορίζει πόση είναι η μεταβολή της παραγωγής μετά μία μεταβολή στο δημόσιο δανεισμό. (Με έναν πολλαπλασιαστή δύο, για παράδειγμα, το ΑΕΠ αυξάνεται κατά $ 2 όταν το έλλειμμα αυξάνεται κατά $ 1).\nΣτο ύψος της κρίσης της ζώνης του ευρώ, με τις αποδόσεις των κυβερνητικών ομολόγων να αυξάνονται σε αρκετές χώρες της νότιας Ευρώπης, εν όψει των διαφαινομένων πτωχεύσεων η Ευρωπαϊκή Κεντρική Τράπεζα και τα υγιέστερα μέλη του νομισματικού ομίλου απέτρεψαν την καταστροφή προτείνοντας προγράμματα διάσωσης. Αλλά αυτά ήρθαν με όρους, κυρίως αυστηρή δημοσιονομική πειθαρχία, που αποσκοπούσαν να επαναφέρουν τα δημόσια οικονομικά σε βιώσιμη βάση. Ορισμένοι οικονομολόγοι υποστήριξαν ότι οι επώδυνες δημοσιονομικές περικοπές ήταν μια ατυχής αναγκαιότητα. Άλλοι δήλωσαν ότι οι περικοπές μπορεί να αποδειχθούν αντιπαραγωγικές, μειώνοντας την ανάπτυξη και συνεπώς τα δημόσια έσοδα, αφήνοντας τις πληγείσες χώρες ακόμη φτωχότερες και πιο χρεωμένες.\nΤο 2013, οι οικονομολόγοι του ΔΝΤ έδωσαν ετυμηγορία για αυτά τα προγράμματα λιτότητας: είχαν κάνει πολύ περισσότερη οικονομικη ζημιά από ό, τι είχε αρχικά προβλεφθεί, συμπεριλαμβανομένων των προβλέψεων και του ίδιου του Ταμείου. Τι είχε κάνει λάθος το ΔΝΤ όταν έκανε τις προηγούμενες, πιο αισιόδοξες προβλέψεις του; Είχε υποτιμήσει δραματικά τον δημοσιονομικό πολλαπλασιαστή.\nΟ κεϋνσιανός πολλαπλασιαστής είναι μία από τις θεμελιώδεις – και πιο αμφιλεγόμενες – έννοιες της μακροοικονομικής. Από πού προήλθε και γιατί υπάρχει τόσο μεγάλη διαφωνία γι ‘αυτόν;\nΟ πολλαπλασιαστής προέκυψε από επιχειρήματα της δεκαετίας του 1920 και του 1930 σχετικά με τον τρόπο με τον οποίο οι κυβερνήσεις πρέπει να ανταποκρίνονται στις οικονομικές υφέσεις. Ο John Maynard Keynes, ένας από τους σημαντικότερους οικονομολόγους της ιστορίας, περιέγραψε λεπτομερώς τον ρόλο του πολλαπλασιαστή στο σημαντικό βιβλίο του Η Γενική Θεωρία της Απασχόλησης, του Τόκου και των Χρήματος. Η συμβατική σοφία υποστήριζε ότι το δημόσιο χρέος αυξάνει τα επιτόκια και χρησιμοποιεί πόρους που διαφορετικά θα μπορούσαν να δαπανηθούν από ιδιωτικές επιχειρήσεις ή νοικοκυριά. Ο Keynes συμφώνησε ότι αυτό θα μπορούσε να συμβαίνει σε κανονικές περιόδους, αλλά υποστήριξε επίσης ότι όταν μια οικονομία λειτουργεί κάτω από την πλήρη απασχόληση, το πόσο δαπανάται συνολικά καθορίζει τα επίπεδα των επενδύσεων και του εισοδήματος αντί για το τι είναι ικανή να παράγει η οικονομία. Κατά τη διάρκεια αυτών των υφέσεων, τα δημοσιονομικά ελλείμματα δεν αποθαρρύνουν την ιδιωτική δραστηριότητα, επειδή η οικονομία λειτουργεί κάτω από τις παραγωγικές της δυνατότητες. Αντ ‘αυτού, διαχέονται σε όλη την οικονομία, ενισχύοντας τα εισοδήματα εκείνων που λαμβάνουν κυβερνητικές συμβάσεις ή κοινωνικές παροχές, οι οποίοι στη συνέχεια συνεχίζουν να ξοδεύουν και να επενδύουν περισσότερο. Σε περίπτωση που η κυβέρνηση περιορίσει τις δαπάνες της, οι αρνητικές επιπτώσεις θα πολλαπλασιαστούν με τον ίδιο τρόπο.\nΗ σκέψη του Keynes προκάλεσε μεγάλες μεταβολές στην οικονομική πολιτική. Ωστόσο, δεν διευθέτησε τη συζήτηση. Η κεϋνσιανή συναίνεση διερράγη στη δεκαετία του 1970 μπροστά στις επικρίσεις από νέες προσεγγίσεις στα οικονομικά. Η σχολή «ορθολογικών προσδοκιών», με επικεφαλής τον Robert Lucas, ισχυρίστηκε ότι η δημοσιονομική πολιτική θα υπονομευόταν από τις προσδοκίες των φορολογουμένων. Αυτοί καταλαβαίνουν ότι το δημόσιο χρέος θα πρέπει τελικά να αποπληρωθεί και ότι η σημερινή αύξηση των δαπανών θα οδηγήσει σε μελλοντικούς φόρους. Επομένως, θα πρέπει να εξοικονομήσουν το εισόδημα από τη δημοσιονομική επέκταση αποταμιεύοντας για να αποπληρώσουν τους μελλοντικούς φόρους. Ο πολλαπλασιαστής των κρατικών δαπανών μπορεί στην πραγματικότητα να είναι σχεδόν μηδέν, καθώς κάθε επιπλέον δολάριο δαπάνης αντισταθμίζεται σχεδόν εξ ολοκλήρου από την αύξηση της ιδιωτικής αποταμίευσης. Οι αντιδράσεις οδήγησαν στην εμφάνιση του «νέου κεϋνσιανισμού». Οι υποστηρικτές του, μεταξύ των οποίων είναι πολλοί από τους κορυφαίους παράγοντες χάραξης πολιτικής της τελευταίας δεκαετίας, θεωρούν ότι η νομισματική πολιτική είναι ένα πιο ισχυρό και αποτελεσματικό μακροοικονομικό εργαλείο από τη δημοσιονομική πολιτική. Όταν οι κεντρικές τράπεζες κάνουν τη δουλειά τους σωστά, η δημοσιονομική πολιτική είναι περιττή, υποστηρίζουν. Οι νομισματικές διορθώσεις θα πρέπει να εξαλείφουν τις μακροοικονομικές συνέπειες των δημοσιονομικών μεταβολών, μειώνοντας τον πολλαπλασιαστή σχεδόν στο μηδέν.\nΩστόσο, η οικονομική κρίση οδήγησε στην επανεξέταση των παλαιών κεϋνσιανών ιδεών. Δεκάδες εργασίες έχουν δημοσιευθεί από το 2008 οι οποίες επιχειρούν να εκτιμήσουν τους δημοσιονομικούς πολλαπλασιαστές. Οι περισσότερες συμπεραίνουν ότι με τα επιτόκια κοντά στο μηδέν, τα δημοσιονομικά μέτρα έχουν έναν πολλαπλασιαστή τουλάχιστον ίσο με τη μονάδα. Το ΔΝΤ, για παράδειγμα, κατέληξε στο συμπέρασμα ότι ο (επιβλαβής) πολλαπλασιαστής για συσταλτική δημοσιονομική πολιτική ήταν συχνά 1,5 ή περισσότερο. Ακόμα και καθώς πολλοι από τους υπευθύνους για τη χάραξη πολιτικής παραμένουν αφοσιωμένοι στη δημοσιονομική εξυγίανση, πολλοί άλλοι οικονομολόγοι υποστηρίζουν τώρα ότι η ανεπαρκής δημοσιονομική επέκταση υπήρξε από τις μεγαλύτερες αποτυχίες της εποχής μετά την κρίση. Δεκαετίες μετά τη σύλληψή του, ο πολλαπλασιαστής του Keynes είναι ζωντανός, αμφιλεγόμενος και ανερχόμενος.\nΣύνδεσμος στο Πλήρες Άρθρο στον Economist, 11 Αυγούστου 2016\nΣύνδεσμος στο Πλήρες Άρθρο στον Economist, 8 Σεπτεμβρίου 2016\nΕπόμενη Επόμενο άρθρο: Το Φυσικό Ποσοστό Ανεργίας


Όταν οι γάμοι γίνονταν στα σπίτια… – HELLAS SPECIAL\nΣτην περίπτωση της Βέροιας το πάτωμα βούλιαξε κι έπεσε μέσα στον στάβλο. Εκτός από μικροτραυματισμούς και λιποθυμίες δεν συνέβη τίποτα ανεπανόρθωτο. Βέβαια, ένα ακίνητο που χρειάζεται σοβαρές επισκευές, η απώλεια των ζώων του στάβλου, οι τραυματισμοί και η τρομάρα δεν είναι μικρά πράγματα, αλλά θα μπορούσε να είναι και χειρότερα, όπως για παράδειγμα έγινε στη Θεσσαλονίκη, σ’ ένα σπίτι της οδού Μελενίκου. Το πάτωμα υποχώρησε και γκρεμίστηκαν στον κάτω όροφο άνθρωποι κι έπιπλα. Σαν να μην έφτανε αυτό, έσκασε μια λάμπα πετρελαίου και το σπίτι πήρε φωτιά.\nΕπικράτησε πανικός, ήρθαν οι τουλουμπατζήδες με τις πυροσβεστικές αντλίες κι έσβησαν τη φωτιά. Οι άνθρωποι στάθηκαν τυχεροί. Οι ζημιές ήταν μόνον υλικές. Ο ανταποκριτής αναφέρει φλεγματικά «Ζημιές από την πυρκαγιά δεν προξενήθηκαν, γιατί όλα είχαν θραυστεί και καταστραφεί κατά την υποχώρηση του δαπέδου».\nΣτα Κηπιά της Καβάλας, όμως, ο γάμος εξελίχθηκε σε τραγωδία. Στο σπίτι είχε συγκεντρωθεί πλήθος συγχωριανών και καλεσμένων από τα γύρω χωριά. Νωρίς το απόγευμα όλοι οι άντρες βγήκαν στην αυλή, όπως απαιτούσε το έθιμο, κι έμειναν στο σπίτι οι κοπέλες για να στολίσουν τη νύφη. Μετά τον στολισμό, ανέβηκε ο κουμπάρος για να χαιρετίσει. Τον ακολούθησαν όλες οι προσκαλεσμένες γυναίκες και μαζί τους μερικά παιδιά. Απότομα το πάτωμα βούλιαξε. Ταυτόχρονα άρχισε να καταρρέει και η στέγη, που δεν ήταν σκεπασμένη με κεραμίδια, αλλά με λίθινες πλάκες. Οι άντρες που ήταν μαζεμένοι στην αυλή και οι συγχωριανοί που έτρεξαν για να βοηθήσουν ανέσυραν από τα ερείπια νεκρές, ετοιμοθάνατες και τραυματισμένες. Αν δεν ήταν κρεμασμένες αρμαθιές καπνού στην οροφή, το χωριό θα θρηνούσε περισσότερα θύματα.\nΕπιτέλους και μια είδηση για ένα γάμο όπου όλα πήγαν καλά!\nΣε κάποιον άλλο γάμο, εκείνον του Σεραφείμ και της Όλγας από τη Δράμα, που θα δούμε σε λίγο, κανείς δεν κινδύνεψε –ευτυχώς!– αλλά και τίποτα δεν πήγε καλά –και πάλι ευτυχώς, γιατί κάθε εμπόδιο για καλό. Έφτασε ένα πατηματάκι στο πόδι του γαμπρού για να δημιουργηθεί τέτοιο επεισόδιο, που απασχόλησε τις εφημερίδες για μέρες.\nΔημοσιεύθηκε την 28 Ιουνίου 2018 17 Ιουλίου 2018 από Tety SolouPosted in ΓιορτέςΜε ετικέτα ’30s,σχέδια-σκίτσα,Μακεδονία,απόκομμα εφημερίδας,γάμος,δυστυχήματα-ατυχείς θάνατοι.\nΠροηγούμενο Previous post: Μασαλίας μεταξύ Σκουφά και Διδότου\nΕπόμενη Next post: Η δε γυνή να φοβήται τον άνδρα


Αναζητώντας την αλήθεια. | taekwondo greece group\n4 0 taekwondo greece group 4/20/2016\nΣχολές προπονητών Γ.Γ.Α, Σ χολές προπονητών ETU και Ανακοινώσεις ΕΛ.Ο.Τ. Α.- Τα δεδομένα που έχουν δημοσιευθεί και γνωρίζουμε μέ...\nΣχολές προπονητών Γ.Γ.Α, Σχολές προπονητών ETU και Ανακοινώσεις ΕΛ.Ο.Τ.\nΑ.- Τα δεδομένα που έχουν δημοσιευθεί και γνωρίζουμε μέχρι σήμερα:\n(1).- Στο εξώδικο της ΕΛΟΤ που δόθηκε στην δημοσιότητα από 18-4-2016 διαβάζουμε:\n(2).- Την αγωνιστική περίοδο 2013- 2014 η Γ.Γ.Α. (επί υπουργίας κ. Ανδριανού) ενέκρινε και πραγματοποιήθηκαν 35 σχολές προπονητών διαφόρων αθλημάτων.\n(3).- Τον μήνα Ιούλιο 2014 η ΕΛΟΤ δημοσιεύει ΑΝΑΚΟΙΝΩΣΗ (*) : H Ευρωπαϊκή Ένωση Ταεκβοντό (ETU) με την υποστήριξη της Ελληνικής Ομοσπονδίας Ταεκβοντό (ΕΛΟΤ), διοργανώνει: Σχολή Προπονητών Ταεκβοντό.\n(4).- Τον ίδιο μήνα (Ιουλίου 2014) η ΕΛΟΤ δημοσιεύει ΑΝΑΚΟΙΝΩΣΗ (*) ΠΡΟΣ ΟΛΟΥΣ ΤΟΥΣ ΣΥΜΜΕΤΕΧΟΝΤΕΣ ΤΩΝ ΣΧΟΛΩΝ ΠΡΟΝΗΤΩΝ ΤΗΣ ΕΥΡΩΠΑΪΚΗΣ ΕΝΩΣΗΣ ΤΑΕΚΒΟΝΤΟ (E.T.U.) :\n«Κύριοι, Σας ενημερώνουμε ότι η Επιτροπή Ισοτιμιών της Γενικής Γραμματείας Αθλητισμού, ενέκρινε σε συνεδρίασή της, την διεξαγωγή των σχολών προπονητών που διοργανώθηκαν από την Ευρωπαϊκή Ένωση Ταεκβοντό (Ε.Τ.U.) στον Πολύγυρο της Χαλκιδικής το 2011 και στο Oldenzaal της Ολλανδίας το 2010.» (Δείτε την ανακοίνωση εδώ...)\n(5).- Την 12 Σεπτεμβρίου 2014, η Γ.Γ.Α απέστειλε επιστολή προς την ΕΛΟΤ με την επισήμανση ΕΠΕΙΓΟΝ που αφορούσε την «Ίδρυση Σχολής Προπονητών ΤΑΕ ΚΒΟ ΝΤΟ από την ETU με την Υποστήριξη της ΕΛ.Ο.Τ.».\nΣτην επιστολή αυτή, μεταξύ άλλων διαβάζουμε τα εξής:\n«Η ΕΛ.Ο.Τ οφείλει να ενημερώσει όλους τους ενδιαφερόμενους και εάν κρίνει αναγκαία την Ίδρυση Σχολής Προπονητών για το άθλημα του ΤΑΕΚΒΟΝΤΟ να υποβάλλει σχετικό αίτημα στο Τμήμα Αθλητικής Επιμόρφωσης με κατάθεση παραβόλου μέχρι 250,00 Ευρώ σύμφωνα με τη σχετική νομοθεσία, (άρθρο 78 παρ. 2 του Ν.4170/11.07.2013,ΦΕΚ 163/Α΄/12.07.2013). »\nΒ.- Πού βρίσκεται τελικά η αλήθεια;\n(ι) στο εξώδικο της ΕΛΟΤ : ότι έχει καταθέσει (7) αιτήσεις για ίδρυση σχολής προπονητών, ή\n(ιι) στην επιστολή της Γ.Γ.Α. από 12-9-2014: εάν κρίνει (η ΕΛΟΤ) αναγκαία την Ίδρυση Σχολής Προπονητών για το άθλημα του ΤΑΕΚΒΟΝΤΟ να υποβάλλει σχετικό αίτημα.\nΓ.- Οι (7) αιτήσεις της ΕΛ.Ο.Τ και τα (9) έτη.\nΕδώ θα πρέπει να λάβουμε υπόψιν μας τον αθλητικό Νόμο, για να γίνει μια σχολή προπονητών απαιτούνται δύο προϋποθέσεις, α) η πρόθεση της Γ.Γ.Α. και β) η θέληση ( αίτημα) της οικίας Ομοσπονδίας.\nH αναζήτηση της αλήθειας επιβάλει την δημοσίευση από την ΕΛΟΤ των ημερομηνιών υποβολής των αιτήσεων, καθώς πρέπει να γνωρίζουμε τι ακριβώς έγινε κατά την περίοδο 2013 - 2014 όπου επί υπουργίας του κ. Ανδριανού, υπήρξε ο σχεδιασμός για ίδρυση σχολών προπονητών σε όλα σχεδόν τα αθλήματα.\nΕμείς λαμβάνουμε ως δεδομένο και αληθές το γεγονός ότι η ΕΛΟΤ από το 2008 έχει υποβάλει (7) αιτήσεις, το ερώτημα που τίθεται είναι εάν μεταξύ αυτών των (7) αιτημάτων υπάρχει σχετικό αίτημα την περίοδο 2013 - 2014, όπου υπήρξε ο σχεδιασμός (η πρόθεση) από την πολιτεία για την ίδρυση των σχολών προπονητών.\nΔ.- Στο εξώδικο της ΕΛΟΤ διαβάζουμε:\nΣε ποια κείμενη νομοθεσία βασίζετε η ανωτέρω επισήμανση της ΕΛΟΤ; Πραγματικά δεν κατανοούμε την προσθήκη : «υπό την αιγίδα της ETU και της WTF».\nΈτσι για άλλη μια φορά, με γνώμονα την αξιόπιστη ενημέρωση των αναγνωστών μας, δημοσιεύουμε τον Νόμο για την ίδρυση των σχολών προπονητών.\n* Οι ανακοινώσεις της ΕΛΟΤ και η επιστολή της Γ.Γ.Α.\n1η ΑΝΑΚΟΙΝΩΣΗ ΕΛΟΤ - 2η ΑΝΑΚΟΙΝΩΣΗ ΕΛΟΤ\n(Για ολόκληρη την επιστολή της Γ.Γ.Α πατήστε εδώ )\n( Εδώ δείτε τις 35 σχολές προπονητών Γ.Γ.Α.).\nTkdsport 20 Απριλίου 2016 - 2:40 μ.μ.\nΠληρέστατη η ανάλυση αλλά θα ήθελα να επισημάνω δύο λεπτομέρειες: αρχικά επικολλώ αυτούσια από την επιστολή της ΓΓΑ που αναδημοσιεύετε πιο πάνω: "Η Ευρωπαϊκή Ένωση Τάε Κβο Ντο διοργανώνει Σχολή Προπονητών ΤΑΕΚΒΟΝΤΟ στη Θεσ/νίκη από 25/9-2/11/2014 με υποστήριξη της Ομοσπονδίας σας και κατάθεση παραβόλου 1000 Ευρώ στην<< ING BANK NETHERLANDS>>, στο Άμστερνταμ". ΟΥΔΕΝ ΣΧΟΛΙΟ.\nΕπίσης να υπενθυμίσω ότι την εποχή εκείνων των ανακοινώσεων (προεκλογική όπως αποδείχθηκε αργότερα, γεγονός που βέβαια γνώριζαν οι έχοντες εσωτερική πληροφόρηση κυβερνώντες) ο τότε υπουργός αναρτούσε κατ΄ επανάληψη φωτογραφίες στον ιστότοπο της Γ.Γ.Α από απονομές μεταλλίων σε αγώνες της ΕΛ.Ο.Τ. Όπου είχε αγώνες ταεκβοντό στη Νότια Ελλάδα (από Αργολίδα γαρ ορμώμενος ο υπουργός) έκανε και απονομές μεταλλίων να μαζέψει κανένα σταυρουδάκι. Γιατί δεν ενέκρινε η Γ.Γ.Α. αυτές τις αιτήσεις για νόμιμη σχολή προπονητών με μέγιστο παράβολο 250€ κατά τον 2725; Αφού οι σχέσεις φαίνονταν καλές. Εδώ προσφάτως σε λογαριασμό γνωστού κοινωνικού δικτύου της τότε Γ.Γ.Α. (εκ Β' Θεσσαλονίκης ορμώμενης) αναρτήθηκε υπερηφάνως σειρά φωτογραφιών από ομιλία της σε γιορτή της Ε.ΤΑ.Β.Ε. να εκθειάζει τα έργα και τις ημέρες της διοίκησης. Εγώ νομίζω ότι υπάρχει ακόμα μακρύς δρόμος μέχρι να βρεθεί η αλήθεια.\nUnknown 17 Μαΐου 2016 - 9:42 μ.μ.\nΟΛΟΙ ΟΣΟΙ ΠΗΡΑΜΕ ΠΤΥΧΙΑ ΠΡΟΠΟΝΗΤΩΝ ΑΠΟ ΤΗΝ ETU ΣΤΙΣ 13-9-2010 ΚΑΙ ΠΕΡΙΜΕΝΟΥΜΕ 6 ΟΛΟΚΛΗΡΑ ΧΡΟΝΙΑ ΤΕΛΙΚΑ ΘΑ ΑΝΑΓΝΩΡΙΣΤΟΥΝ ΤΑ ΠΤΥΧΙΑ ΜΑΣ ΘΑ ΤΕΛΙΩΣΕΙ ΕΠΙΤΕΛΟΥΣ Η ΤΑΛΑΙΠΩΡΙΑ ΜΑΣ.ΑΝ ΓΝΩΡΙΖΕΤΕ ΠΑΡΑΚΑΛΩ ΠΟΛΛΗ ΕΝΗΜΕΡΩΣΤΕ ΜΕ\nUnknown 24 Ιουνίου 2016 - 12:16 π.μ.\nKAΛΑ ΟΛΑ ΑΥΤΑ ΑΛΛΑ ΕΥΘΕΙΑ ΑΠΑΝΤΗΣΗ ΔΕΝ ΠΗΡΑΜΕ.ΤΟ ΜΟΝΟ ΠΟΥ ΜΑΣ ΛΕΤΕ ΕΙΝΑΙ ΓΕΝΙΚΟΛΟΓΑ ΣΧΕΤΙΚΑ ΜΕ ΤΟ ΠΡΟΒΛΗΜΑ ΠΟΥ ΕΧΟΥΜΕ.ΝΟΜΙΖΑ ΟΤΙ ΠΡΟΣΠΑΘΗΤΕ ΝΑ ΕΝΗΜΕΡΩΣΕΤΕ ΤΟΥΣ ΕΝΔΙΦΕΡΟΜΕΝΟΥΣ ΜΑΛΟΝ ΕΚΑΝΑ ΛΑΘΟΣ.ΝΟΜΙΖΩ ΟΤΙ ΚΑΝΕΤΕ ΠΟΛΗΤΙΚΗ ΣΤΙΣ ΠΛΑΤΕΣ ΟΛΩΝ ΑΥΤΩΝ ΠΟΥ ΑΓΩΝΙΟΥΝ ΝΑ ΜΑΘΟΥΝ ΤΗ ΘΑ ΓΙΝΕΙ ΜΕ ΤΑ ΠΤΥΧΙΑ ΠΡΟΠΟΝΗΤΩΝ ΤΗΣ ETU ΠΟΥ ΠΗΡΑΜΕ ΣΤΗΝ ΟΛΑΝΔΙΑ ΤΟ 2010\nTKD Fighter 24 Ιουνίου 2016 - 8:23 μ.μ.\nΚύριε Τραπεζανίδη η ΓΓΑ έχει απαντήσει ξεκάθαρα ότι τα διπλώματα της ETU δεν αναγνωρίζονται, το ίδιο ισχύει και για όλες τις υπόλοιπες χώρες της Ευρώπης. Δυστυχώς πέσατε θύματα μιας καλοστημένης απάτης και καλά θα κάνετε να ασκήσετε τα νόμιμα δικαιώματα σας.\ntaekwondo greece group: Αναζητώντας την αλήθεια.


Σε προκαλούν να τους χωρίσεις γιατί δεν έχουν τα κότσια να το κάνουν οι ίδιο - Soul Radio\nPublished by soulradio at 26/09/2020\nΗ πλήρης αδιαφορία τους. Εκείνο είναι που πληγώνει περισσότερο. Η στιγμή εκείνη που αντιλαμβάνεσαι ότι υπήρξες πρωταγωνιστής στο παιχνιδάκι τους, είναι κι η στιγμή που απελευθερώνεσαι. Μαθαίνεις πόσο λίγοι ήταν τελικά για σένα. Και ξέρεις, η μαγκιά δε φαίνεται στο ξεκίνημα της σχέσης, αλλά στο τέλος της. Μπορεί εσύ να ξεστόμισες το τέλος σας, αλλά εκείνοι είχαν ορίσει το φινάλε


Ξεχωριστή προπόνηση για ΠΑΟΚ: Ψυχολογικές "ντόπες" από οπαδούς και καμία απουσία μετά από 15 μέρες!\nΟ Κώστας Μέξας είχε προλάβει μόνο στις τρεις πρώτες προπονήσεις του με την ομάδα, να δει όλους τους παίκτες μαζί στο γήπεδο. Και σήμερα, για πρώτη φορά μετά από 15 ημέρες, το απουσιολόγιο ήταν άδειο (μετά και την επιστροφή του M.J. Rhett), έστω κι αν δεν ακολούθησαν όλοι το πλήρες πρόγραμμα της ομάδας.\nΜετά την ολοκλήρωση της προπόνησης της ομάδας, αντιπροσωπεία της συντονιστικής επιτροπής των συνδέσμων φίλων ΠΑΟΚ, μίλησε σε όλη την ομάδα, όπως ενημέρωσε η ασπρόμαυρη ΚΑΕ. Στη σύντομη ομιλία τους, οι φίλαθλοι του ΠΑΟΚ ζήτησαν από όλους να δώσουν τον καλύτερό τους εαυτό στα 8 παιχνίδια που απομένουν για την ολοκλήρωση της κανονικής διάρκειας του πρωταθλήματος και υποσχέθηκαν στήριξη σε όλη αυτή την προσπάθεια.


Κορονοϊός - Ανάπτυξη 2020: Στο μηδέν την «βλέπει» ο Χρήστος Σταϊκούρας | Flash.gr\nFlash.gr / Οικονομία / Κορονοϊός – Ανάπτυξη 2020: Στο μηδέν την «βλέπει» ο Χρήστος Σταϊκούρας\n"Περιμένουμε τις τράπεζες" για το θέμα της αναβολής των υποχρεώσεων για τους συνεπείς δανειολήπτες σημειώνει ο υπουργός Οικονομικών. Δεν αποκλείει κρατική παρέμβαση αργότερα\nΚορονοϊός – Ανάπτυξη 2020: Μηδενική ανάπτυξη για το 2020 προβλέπει για την ελληνική οικονομία ο υπουργός Οικονομικών Χρήστος Σταϊκούρας, χωρίς μάλιστα –όπως διευκρίνισε- να μπορεί να θεωρηθεί αυτή η πρόβλεψη ασφαλής.\nΜιλώντας στο δελτίο ειδήσεων του ΑΝΤ1 ο Χρήστος Σταϊκούρας τόνισε χαρακτηριστικά απαντώντας σε δημοσιογραφική ερώτηση επισήμανε πως για φέτος η ανάπτυξη θα είναι «λίγο πάνω από το μηδέν». Ερωτώμενος όμως αν αυτό είναι το πιο θετικό σενάριο σημείωσε πως «δεν μπορούν να γίνουν ασφαλείς προβλέψεις» εκτιμώντας όμως ότι «αυτή η πρόβλεψη είναι ρεαλιστική».\nΟ Χρήστος Σταϊκούρας πάντως δεν απέκλεισε το ενδεχόμενο να αναληφθούν πρωτοβουλίες για το θέμα της αναβολής της αποπληρωμής δανείων και σε φυσικά πρόσωπα. Σημείωσε ότι για την ώρα στην κυβέρνηση «περιμένουμε την ανταπόκριση των τραπεζών» στην έκκληση που απευθύνθηκε το μεσημέρι προκειμένου να προχωρήσουν σε διευκολύνσεις προς τους συνεπείς δανειολήπτες. Ο υπουργός Οικονομικών σημείωσε όμως με νόημα πως «έτσι θα κινηθούμε καταρχήν», αφήνοντας έτσι ανοιχτό το ενδεχόμενο πιο ενεργητικής παρέμβασης σε μεταγενέστερη φάση.\nΟ υπουργός Οικονομικών απέκρουσε την κριτική της αντιπολίτευσης περί καθυστέρησης στην λήψη μέτρων τονίζοντας πως «δεν καθυστερήσαμε καθόλου» επισημαίνοντας πως «κάθε δυο μέρες αλλάζουν τα δεδομένα». Συνολικά οι προβλέψεις του υπουργείου Οικονομικών επισημαίνουν στην Ευρώπη η ύφεση θα φθάσει στο -1,5% άρα συγκριτικά η χώρα θα κινηθεί σε πιο υψηλά επίπεδα. Αναφορικά τέλος με τον προσδιορισμό των πρωτογενών πλεονασμάτων που θα προσδιοριστούν για την χώρα εκτιμάται από το υπουργείο πώς θα είναι σε πολύ πιο χαμηλό επίπεδο, γεγονός που ο Χρήστος Σταϊκούρας χαρακτήρισε θετικό για την χώρα.\nΤέλος ειδικά για τις δαπάνες του υπουργείου Υγείας, ο Χρήστος Σταϊκούρας, τόνισε αναφορικά με τις δαπάνες της υγείας πως «υπάρχει υπέρβαση κατά 200 εκατ. ευρώ στον προϋπολογισμό του υπουργείου Υγείας και βέβαια ότι ζητήσει θα το έχει».


Anasayfa Ελληνικά Kοροναϊός: Μεγάλος και ο κίνδυνος εξάπλωσης σε ανθρώπους που δεν ταξίδεψαν ποτέ στην Κίνα\nLM Tarih: 2020-02-10 Saat: 13:05:19\nGüncelleme : 2020-02-10 13:05:19Bu içerik 767 kez okundu.\nΣτην Ουχάν αναφέρθηκαν 73 νέοι θάνατοι χθες Κυριακή, από 63 τοπ Σάββατο. Στην πόλη έχουν χάσει τη ζωή τους εξαιτίας της επιδημίας 681 άνθρωποι. Τα νέα επιβεβαιωμένα κρούσματα στην Ουχάν αυξήθηκαν κατά 1.921 χθες Κυριακή, ενώ ήταν 1.379 το Σάββατο.\n-Η κινεζική κυβέρνηση επισημαίνει ότι οι εργαζόμενοι στις βιομηχανίες τροφίμων και ιατρικών εφοδίων, δύο κρίσιμους τομείς, θα πρέπει να στηριχθούν ώστε να επιστρέψουν στη δουλειά τους το συντομότερο δυνατόν. Ωστόσο πολλά σχολεία και άλλοι χώροι εργασίας θα παραμείνουν κλειστά και αύριο.\n-Οι κινεζικοί σιδηρόδρομοι, οι αεροπορικές εταιρείες και άλλα δημόσια μέσα μεταφορών διατάχθηκαν να υιοθετήσουν μια συντονισμένη προσέγγιση για να ελαχιστοποιηθεί ο κίνδυνος μετάδοσης της ασθένειας. Οι εργαζόμενοι θα επιστρέψουν στις δουλειές τους «ανά ομάδες».\n-Ένας Βρετανός που μολύνθηκε ενώ συμμετείχε σε συνέδριο στη Σιγκαπούρη ενδέχεται να μετέδωσε τον ιό σε άλλου επτά ανθρώπους, όταν πέρασε από ένα σαλέ στις γαλλικές Άλπεις για λίγες ημέρες, προτού να επιστρέψει στο σπίτι του. Ο άνδρας αυτός ήταν το τρίτο κρούσμα που καταγράφηκε στη Βρετανία και φαίνεται ότι συνδέεται και με το τέταρτο κρούσμα που εντοπίστηκε σήμερα στη χώρα αυτή.\n-Το δεύτερο κρούσμα του κοροναϊού στην Ισπανία ήταν ένας Βρετανός που και αυτός πιστεύεται ότι συνδέεται με την εστία της μόλυνσης στις γαλλικές Άλπεις.\n-Το Πεκίνο ανακοίνωσε ότι μέχρι το απόγευμα του Σαββάτου είχαν αποδεσμευτεί 71,85 δισεκατομμύρια γουάν (10,26 δισεκ. δολάρια) στη μάχη για την αντιμετώπιση της επιδημίας.\n-Ένας Αμερικανός και ένας Ιάπωνας που νοσηλεύονταν σε νοσοκομεία της πόλης Ουχάν είναι οι πρώτοι μη Κινέζοι ασθενείς που απεβίωσαν από τον ιό.\n-Ο 2019-nCoV έχει εντοπιστεί σε τουλάχιστον 27 χώρες και εδάφη, προσβάλλοντας περισσότερους από 330 ανθρώπους, σύμφωνα με μια καταμέτρηση του πρακτορείου Reuters που βασίζεται σε επίσημες αναφορές.\n-Εκτός της ηπειρωτικής Κίνας έχουν αναφερθεί δύο θάνατοι, ένας στο Χονγκ Κονγκ και ένας στις Φιλιππίνες.\n-Από το Σάββατο, στο Χονγκ Κονγκ επιβλήθηκε καραντίνα δύο εβδομάδων για όλους τους ανθρώπους που φτάνουν στην περιοχή από την ηπειρωτική Κίνα ή για όσους βρέθηκαν εκεί τις τελευταίες 14 ημέρες. Η Μαλαισία παρέτεινε την απαγόρευση εισόδου σε επισκέπτες από την Κίνα.\n-Η Ταϊβάν, όπου έχουν αναφερθεί 16 κρούσματα, απαγόρευσε τον ελλιμενισμό διεθνών κρουαζιερόπλοιων.\n-Η Γαλλία συνέστησε στους πολίτες της να μην ταξιδεύουν στην Κίνα παρά μόνο αν είναι απόλυτη ανάγκη. Η Ιταλία ζήτησε να μην πηγαίνουν στο σχολείο για δύο εβδομάδες τα παιδιά που ταξίδεψαν πρόσφατα στην Κίνα.\n-Η εταιρεία Amazon δεν θα συμμετάσχει στην παγκόσμια έκθεση κινητής τηλεφωνίας που θα διεξαχθεί στα τέλη Φεβρουαρίου στη Βαρκελώνη, «λόγω της επιδημίας και των ανησυχιών για τον νέο κοροναϊό», ανέφεραν πολλά ισπανικά μέσα ενημέρωσης.


ΑΠΕ-ΜΠΕ: Τράπεζα Χρόνου στον Δήμο Παύλου Μελά\nΕίσαι ηλεκτρολόγος, υδραυλικός, φιλόλογος και θέλεις να πας σε οδοντίατρο ή σε λογιστή για να συμπληρώσεις τη φορολογική σου δήλωση, αλλά δεν έχεις χρήματα; Η Τράπεζα Χρόνου σου δίνει τη λύση καθώς λειτουργεί ως δίκτυο αχρήματης ανταλλαγής υπηρεσιών και αγαθών, με μονάδα συναλλαγής τον χρόνο και ειδικότερα το “νόμισμα” ΤΕΜ (Τοπική Εναλλακτική Μονάδα)!\nΠροάγοντας την κοινωνική αλληλεγγύη και τη συνοχή των πολιτών, μέσω της δημιουργίας δικτύου αλληλοϋποστήριξης, η Τράπεζα Χρόνου λειτουργεί στον Δήμο Παύλου Μελά από τον Φεβρουάριο του 2013, στο πλαίσιο του προγράμματος ΑΡΣΙΣ- Κοινωνικές Δομές Αντιμετώπισης της Φτώχειας.\n“Αυτή τη στιγμή έχουμε 432 ωφελούμενος, οι οποίοι, χωρίς να είναι απαραίτητο να είναι κάτοικοι της περιοχής, προσφέρουν και ανταλλάσσουν τεχνικές και χειρονακτικές εργασίες ή διάφορες υπηρεσίες” εξηγεί στο ΑΠΕ-ΜΠΕ η κοινωνική λειτουργός του προγράμματος Ιωάννα Αγγέλου, με αφορμή την εκδήλωση που διοργανώνει η Τράπεζα Χρόνου την Τρίτη 21 Ιουνίου, στις 18:00 στο Κέντρο Πολιτισμού “Χρήστος Τσακίρης”.\nΠεριζήτητες, σύμφωνα με την κ.Αγγέλου, είναι οι οδοντιατρικές αλλά και οι νομικές υπηρεσίες, ενώ αυτή την περίοδο υπάρχει μεγάλη ζήτηση και για λογιστές καθώς αυτές τις μέρες υποβάλλονται οι φορολογικές δηλώσεις. Όπως εξηγεί, οι ενδιαφερόμενοι πρέπει πρώτα να δημιουργήσουν ένα προφίλ στον ιστότοπο της Τράπεζας Χρόνου http://xronos.koinwnikesdomes.gr με τα προσωπικά τους στοιχεία και στη συνέχεια καλούνται σε συνάντηση με την κοινωνική λειτουργό προκειμένου να καταγραφούν οι ανάγκες τους.\nΌσον αφορά τα αντικείμενα, πληθώρα κόσμου προσφέρει από ηλεκτρικές συσκευές έως κρεβάτια, με ρεκόρ ζήτησης να καταγράφεται για ....ψυγεία και πλυντήρια!


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: 10 συμβολικές φωτογραφίες του Β' Παγκοσμίου Πολέμου\nΕλήφθη στη κορύφωση του Β 'Παγκοσμίου Πολέμου και αφού ο Αδόλφος Χίτλερ είχε καταλάβει το Παρίσι. Η φωτογραφία αυτή που απεικονίζει τον Χίτλερ να περπατάει στο κατακτημένο Παρίσι μαζί με διάφορους υποστηρικτές του έγινε μια από τα πιο εμβληματικές φωτογραφίες της δεκαετίας του 1940 και του Β’ Παγκόσμιο Πολέμου.\nΟ τελευταίος Εβραίος στη Vinnitsa, 1941\nΑυτή είναι η συγκλονιστική φωτογραφία του θανάτου του τελευταίου Εβραίου στη Vinnitsa, της Ουκρανίας. Βρέθηκε στο άλμπουμ ενός στρατιώτη των Ταγμάτων Θανάτου (Einsatzgruppen soldier). Ο τίτλος της φωτογραφίας προέρχεται από την σημείωση στο πίσω μέρος της φωτογραφίας και συνοπτικά μεταφέρει το τι συνέβη στη Vinnitsa όπου και 28.000 από τους Εβραίους που ζούσαν εκεί σκοτώθηκαν.\nΕξέγερση του Γκέτο της Βαρσοβίας, 1943\nΕλήφθη το 1943 και είναι μια από τις πιο γνωστές φωτογραφίες του Β 'Παγκοσμίου Πολέμου, καθώς απεικονίζει τον τρόμο που προκαλούσαν οι Ναζί. Η φωτογραφία δείχνει την καταστροφή του Γκέτο της Βαρσοβίας, το οποίο έγινε για κάποιο διάστημα ο τόπος διαμονής για χιλιάδες Εβραίους πολίτες που «απέδρασαν» από την ναζιστικό καθεστώς. Το πιο συγκλονιστικό κομμάτι της φωτογραφίας είναι το τρομαγμένο μικρό αγόρι σε πρώτο πλάνο με τα χέρια του ψηλά καθώς απομακρύνεται βίαια από την κρυψώνα του.\nOmaha Beach D-Day, 1944\nΜια φωτογραφία του Robert Capa από την D-Day που αποτυπώνει την αιματηρή εκείνη μέρα του Δεύτερου Παγκόσμιου Πολέμου μπροστά στην κωδικοποιημένη Omaha Beach. Η απόκοσμη, θολή εικόνα μπορεί να έχει παραχθεί από ένα ρεπόρτερ, κάτω από δύσκολες στιγμές για εστίαση αλλά αποτυπώνει την αγωνία εκείνων των στιγμών\nΗ ΗΜΕΡΑ ΤΗΣ ΝΙΚΗΣ (VJ Day), 1945\nΑυτή η φωτογραφία απεικονίζει τους πανηγυρισμούς, τον ενθουσιασμό και την ανακούφιση όλων των Ηνωμένων Πολιτειών της Αμερικής, όταν κηρύχτηκε η ανακωχή στο Β Παγκόσμιο Πόλεμο. Σε αντίθεση με το τι μπορεί να σκεφθεί ο καθένας οι δύο στην φωτογραφία δεν ήταν εραστές και ούτε γνωρίζονταν. Ήταν η στιγμή της μεγάλης χαράς. Ο ενθουσιώδης στρατιώτης φιλά θριαμβευτικά την τυχερή νοσοκόμα που βρέθηκε να πανηγυρίζει δίπλα του στην Times Square.\nΑνεβάζοντας την σοβιετική σημαία πάνω από το Ράιχσταγκ, 1945\nΑπεικονίζει τα σοβιετικά στρατεύματα να σηκώνουν την σημαία τους στην κορυφή του κτιρίου του γερμανικού Ράιχσταγκ. Αυτή η φωτογραφία λήφθηκε από τον Yevgeny Khaldei κατά τη διάρκεια της Μάχης του Βερολίνου στις 2 Μαΐου 1945. Θεωρείται μια από τα πιο δημοφιλείς και αναγνωρίσιμες εικόνες του Β’ Παγκοσμίου Πολέμου. Η φωτογραφία έγινε τόσο δημοφιλής, διότι το ιστορικής σημασίας κτίριο με την σοβιετική σημαία πάνω του συμβόλιζε την ολοκληρωτική πτώση του εχθρού. Η λήψη της φωτογραφίας έγινε μετά από μια μακρά και αιματηρή μάχη στο εσωτερικό του κτιρίου.\nΗ ύψωση της σημαίας στην Iwo Jima, 1945\nΈνα βραβείο Pulitzer κέρδισε η φωτογραφία του Joe Rosenthal που δείχνει Αμερικανούς πεζοναύτες να υψώνουν περήφανοι τη σημαία των ΗΠΑ στην κορυφή του βουνού Suribachi κατά τη διάρκεια της Μάχης της Iwo Jima στο ΄Β ΠΠ. Οι μισοί από τους άνδρες που απεικονίζονται στην εικόνα σκοτώθηκαν στη μάχη.\nΗ πλέον συμβολική φωτογραφία της δεκαετίας του 1940 : Η ρίψη της ατομικής βόμβας στη Χιροσίμα.\nΑυτή η βαθιά συγκλονιστική φωτογραφία παρουσιάζει την έκρηξη της ατομικής βόμβας στις 6 Αυγούστου στη Χιροσίμα της Ιαπωνίας. Ήταν η δεύτερη ατομική βόμβα που χρησιμοποιήθηκε ποτέ και το σύννεφο μανιταριού στη φωτογραφία δίνει την έκταση της καταστροφής: 150.000 άνθρωποι σκοτώθηκαν ή τραυματίστηκαν.\nΤο ΤΕΛΟΣ : Η δίκη της Νυρεμβέργης 1945-1946\nΣτην πρώτη σειρά: Goering, Hess, Von Ribbentrop, Keitel, Rosenberg, Frank, Frick, Streicher, Funk, Schacht. Στη δεύτερη σειρά: Donitz, Raeder, Von Schirach, Sauckel, Jodl, Von Papen, Seyss-Inquart, Speer, Von Neurath and Fritsche\nΗ παράδοση της Ιαπωνίας, 1945\nΟ υπουργός εξωτερικών της Ιαπωνίας υπογράφει την παράδοση της χώρας του πάνω στο κατάστρωμα του USS Missouri στις 2 Σεπτεμβρίου 1945\nΕτικέτες Β' ΠΑΓΚΟΣΜΙΟΣ ΠΟΛΕΜΟΣ, ΦΩΤΟΓΡΑΦΙΑ